sagorsarker/bangla-wikipedia huggingface dataset:
মার্গো (সাবান)

মার্গো সাবান ভারতে উৎপাদিত একটি জনপ্রিয় ব্র্যান্ড সাবান। সাবানটির মূল উপাদান হিসাবে নিমের নির্যাস রয়েছে। সাবানটি ক্যালকাটা কেমিক্যাল কোম্পানি থেকে উৎপাদিত হয়। প্রতিষ্ঠাতা খগেন্দ্র চন্দ্র দাশের পরিচালনায় ১৯২০ খ্রিস্টাব্দে এটি প্রথম বাজারে আসে। ১৯৮৮ খ্রিস্টাব্দে সাবানটি ভারতের শীর্ষ পাঁচটি বিক্রিত ব্র্যান্ডগুলির মধ্যে ছিল, যার বাজারের শেয়ারের পরিমাণ ছিল ৮.৯ শতাংশ। ২০০১ খ্রিস্টাব্দে এই সাবান ৭৫ কোটি লাভ করে এবং হেঁকেল-এসপিআইসি এর তত্বাবধানে চলে যায়। ২০০৩ খ্রিস্টাব্দে এই ব্র্যান্ডটি নতুনভাবে সাবান বাজারে আনে এবং ভারতের প্রিমিয়াম-সাবান সেগমেন্টের প্রায় ২ শতাংশ বাজার অর্জন করে।
বসন্তমালা, দৈলেখ

বসন্তমালা পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২,৫৬৯ জন এবং খানার সংখ্যা ছিল ৪৫২ টি।
বাঁসী, দৈলেখ

বাঁসী পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩,৩৬৩ জন এবং খানার সংখ্যা ছিল ৬০১ টি।
বডলম্জী

বডলম্জী পশ্চিম-মধ্য নেপালের ভেরী অঞ্চলের দৈলেখ জেলার দুল্লু পৌরসভার একটি গ্রাম ও বাজারকেন্দ্র। ১৮ মে ২০১৪ সালে দুল্লু পৌরসভার সাথে যুক্ত করার আগ পর্যন্ত এটি একটি গ্রাম উন্নয়ন সমিতি ছিল। ১৯৯১ সালে নেপালের জনশুমারি অনুসারে এর জনসংখ্যা ছিল ৪,১৭৭ জন এবং খানার সংখ্যা ছিল ৮০৬ টি।
বরাহ, দৈলেখ

বরাহ পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩০৮৫ জন এবং খানার সংখ্যা ছিল ৫৫২ টি।
বডাখোলা

বডাখোলা পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২২০১ জন এবং খানার সংখ্যা ছিল ৪০২ টি।
বডাভৈরব

বডাভৈরব পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২,৩১৬ জন এবং খানার সংখ্যা ছিল ৪১৯ টি।
বালুবাটার

বালুবাটার পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২,৬৩৩ জন এবং খানার সংখ্যা ছিল ৪৩৩ টি।
পরৈকোড়া গণহত্যা

পরৈকোড়া গণহত্যা বাংলাদেশের স্বাধীনতা যুদ্ধ চলাকালে চট্টগ্রামের পরৈকোড়া, বাথুয়াপাড়া ও পূর্বকন্যারা গ্রামে স্থানীয় চিহ্নিত রাজাকারদের সহায়তায় পাকিস্তানি দখলদারি সেনাবাহিনী দ্বারা  বাংলাদেশের চট্টগ্রামে বাঙ্গালী হিন্দুদের উপর সংগঠিত হত্যাকাণ্ডকে বোঝায়। হিন্দু সম্প্রদায় অধ্যুষিত উক্ত তিন গ্রামে ২২টি জমিদার পরিবার বসবাস করত। ১৯৭১ সালের ২১ মে সকাল ১০টা হতে বিকেল ৩টা পর্যন্ত সামরিক বহর সহ ঘেরাও করে পাকিস্তানি সেনা হত্যালীলা চালায়। ১৭৬ জন পুরুষ সহ মোট ২৭৬ হত্যাকাণ্ডে মারা যান।
পরৈকোড়া, বাথুয়াপাড়া ও পূর্বকন্যারা গ্রাম হিন্দু অধ্যুষিত সমৃদ্ধশালী গ্রাম ছিল। ১৯৭১ সালে, যখন পাকিস্তানি দখলদারি সেনাবাহিনী অপারেশন সার্চলাইট শুরু করে এবং হিন্দুদের উপর গণহত্যা শুরু করে, তখন হাজার হাজার হিন্দু ভারত পালিয়ে যেতে শুরু করে। চট্টগ্রাম শহরের অনেক হিন্দু ব্যবসায়ী একাত্তরের মার্চে তাঁদের পরিবার–পরিজন নিয়ে পড়ইকোরায় আশ্রয় নিয়েছিলেন। গ্রামের বাসিন্দা ও শহর থেকে আসা লোকজনের নিরাপত্তা দিতে স্থানীয় মুক্তিযোদ্ধারা পাহারার সশস্ত্র ব্যবস্থা করেন। রাজাকার খায়ের আহমদ চৌধুরী ওরফে খয়রাতি মিয়া চট্টগ্রাম ক্যান্টনমেন্টে গিয়ে পাকিস্তািন বাহিনীকে এই তথ্য দেয়। ২১ মে পাকিস্তানি বাহিনী পড়ইকোরা ঘেরাও করলে সে তাদের স্বাগত জানায়।
২১ মে সকাল ৯ টার দিকে চট্টগ্রাম শহর থেকে পাকিস্তানি সৈন্য ৩৭ টি সৈন্যবোঝাই ট্রাক ও অন্যান্য গাড়ি পড়ৈকোড়া, বাথুয়াপাড়া ও পূর্বকন্যারা গ্রামে প্রবেশ করে। এলাকার কুখ্যাত রাজাকার ও মুসলীম লীগ নেতা খয়রাতি মিয়া (খায়ের আহমদ চৌধুরী) ও তার সহযোগীরা পাকিস্তানি সেনাদের পথ দেখিয়ে গ্রামে প্রবেশ করতে সাহায্য করে। পাকবাহিনী স্থানীয় রাজাকারদের নিয়ে পরৈকোড়া হিন্দু অধ্যুষিত গ্রামে হামলাশুরু করলে মুক্তিযোদ্ধারাও প্রতিরোধ শুরু করে এবং তাদের প্রতিরোধের মুখে কমপক্ষে ৩ জন রাজাকার মারা যায়। অতর্কিত প্রতিরোধের ফলে পাকবাহিনী প্রথমে প্রায় ঘণ্টাদুয়েক আক্রমণ বন্ধ রেখে পরে আরো সৈন্য ও রাজাকারদের নিয়ে তীব্রভাবে আক্রমণ চালায়। নির্বিচারে গ্রামে আগুন লাগিয়ে দেওয়া হয়। গুলি ও ধারালো অস্ত্রের সাহায্যে কুপিয়ে পুরুষদের হত্যা করা হয়। হিন্দু নারীদের ধরে নিয়ে গিয়ে ধর্ষণ করে পাকিস্তান হানাদার বাহিনী। হিন্দু বাড়ি থেকে হরণ করে নেওয়া গবাদি পশু দিয়ে রাজাকার খয়রাতি মিঞা পাকিস্তান বাহিনীর জন্য ভোজের আয়োজন করে।
বর্তমানে চট্টগ্রামে প্রতিবছর ২১মে "পরৈকোড়া গণহত্যা দিবস" হিসাবে স্মরণ করা হয়।
বরোদা এবং গুজরাত রাজ্য এজেন্সি

বরোদা এবং গুজরাত রাজ্য এজেন্সি ছিলো ব্রিটিশ ভারতের একটি রাজনৈতিক এজেন্সি, যা বোম্বে প্রেসিডেন্সির ব্রিটিশ সরকারের সাথে উক্ত অঞ্চলের দেশীয় রাজ্যগুলির সম্পর্ক স্থাপন করতো৷
ব্রিটিশ ভারতের পাঁচমহল জেলার জেলা সমাহর্তা ও রাজনৈতিক প্রতিনিধি বরোদা শহরে বাস করতেন৷
১৯৩৩ খ্রিস্টাব্দে খ্যাতনামা গায়েকোয়ার বরোদা রাজ্য, বরোদা এজেন্সির অন্যান্য ক্ষুদ্রতর দেশীয় রাজ্য, বোম্বে প্রেসিডেন্সির উত্তর প্রান্তে অবস্থিত দেশীয় রাজ্য, রীবাকাণ্ঠা এজেন্সি, সুরাট এজেন্সি, নাশিক এজেন্সি, কৈরা এজেন্সি এবং থানা এজেন্সি প্রভৃতি একত্রিত করে বরোদা ও গুজরাত রাজ্য এজেন্সি গঠন করা হয়৷
১৯৪৪ খ্রিস্টাব্দের ৫ই নভেম্বর তারিখে এই এজেন্সিটিকে পশ্চিম ভারত রাজ্য এজেন্সির (উইসা) অন্তর্ভুক্ত করা হয় ও বৃহত্তর বরোদা, পশ্চিম ভারত ও গুজরাত রাজ্য এজেন্সি গঠন করা হয়৷ ভারতের স্বাধীনতা লাভের পর এটিকে বোম্বে রাজ্যের অন্তর্ভুক্ত করা হয় যা বর্তমানে গুজরাত রাজ্যের অংশ৷
১৯৪০ খ্রিস্টাব্দের পর থেকে ভারতের একাধিক ছোট ছোট দেশীয় রাজ্য, এস্টেট এবং থানাকে একত্রিত করে তুলনামূলক বৃহত্তর প্রশাসনিক এককে উত্তীর্ণ করার পরিকল্পনায় হল সংযুক্তির পরিকল্পনা বা দা অ্যাটাচমেন্ট স্কিম। পশ্চিম ভারতে এই একক গঠনের ক্ষেত্রে ১৫,০০০ বর্গ কিলোমিটার ক্ষেত্রফল যুক্ত এবং অর্ধ মিলিয়ন জনবসতি বিশিষ্ট বরোদা রাজ্য ছিল মূল ক্ষেত্র। বৃহত্তম দেশীয় রাজ্য টি সঙ্গে যুক্ত করা হয় অন্যান্য একাধিক ক্ষুদ্রতর দেশীয় রাজ্য। ১৯৪০ খ্রিস্টাব্দের পয়লা ফেব্রুয়ারি তারিখে পেথাপুর এবং ওই বছরই জুন ও জুলাই মাসের মধ্যে দেলোটি সহ কাতোসান থানা, কলসাপুরা, মাগুনা, মেমদপুরা, রামপুরা, রানিপুরা, তেজপুরা, বরসোরা, পালেজ তালুক এবং বরিষ্ঠ ও কনিষ্ঠ ইজপুরা রাজ্য একত্রিত করা হয়। এর পরবর্তী সময়ে ১৯৪৩ খ্রিস্টাব্দের ১০ই জুলাই তারিখে অম্বলিয়ারা, ঘোরাসর, ইলোল, খাডাল, পাতড়ি, পুনাদ্রা, রণাসন, বসোড়া এবং বাও রাজ্য গুলিকে একত্রিত করা হয়। ওই একই সময়ের মধ্যে কিছু ছোট ছোট তালুক যুক্ত করা হয়। ১৯৪৩ খ্রিস্টাব্দের ২৪ জুলাই তারিখে সচোদর রাজ্য সহ কিছু ছোট ছোট অনধিকৃত জমি এজেন্সির সঙ্গে যুক্ত করা হয়। অন্তিমে ডিসেম্বর মাসে বাজানা, বিলখা, মালপুর, মাণসা এবং বড়িয়া নামক ছোট ছোট রাজ্যগুলিকে যুক্ত করা হয়।
এই এজেন্সিতে আশির অধিক পৃথক দেশীয় রাজ্য থাকলেও তার অধিকাংশই ছিলো গৌণ এবং ক্ষুদ্র রাজ্য৷ রাজ্যগুলির অনেকগুলিই ব্রিটিশ করদ বা প্রত্যক্ষ কিমবা পরোক্ষভাবে ব্রিটিশ প্রভাবিত ছিলো৷ বরোদা রাজ্যটি ছিলো এই এজেন্সির সর্বাধিক ক্ষত্রফল বিশিষ্ট রাজ্য, যা এজেন্সির অন্যান্য দশটি তোপ সেলামী সম্মানপ্রাপ্ত রাজ্যগুলির মধ্যে অগ্রগণ্য ছিলো৷ বহু ক্ষুদ্রতর রাজ্য ও কাথিয়াবাড় এজেন্সির কিছু রাজ্য বরোদাকে বার্ষিক করদানও করতো৷ জাফরাবাদ রাজ্য পূর্বে এই এজেন্সির অংশ হলেও পরে এটিকে কাথিয়াবাড় এজেন্সিতে স্থানান্তরিত করা হয়৷
সমস্ত রাজ্য সহ এই এজেন্সিটির মোট ক্ষেত্রফল ছিলো ৷ ১৯৩১ খ্রিস্টাব্দে সম্মিলিত জনসংখ্যা ছিলো প্রায় ৩৭,৬০,৮০০ জন৷
তোপ সেলামী রাজ্য :
অ-তোপ সেলামী রাজ্য :
Salute states :
Non-salute states :
Sankheda :
Pandu (incl. three Dorka estates) :
আবুল খায়ের (বিধায়ক)

আবুল খায়ের ছিলেন ব্রিটিশ বার্মার পুলিশ অফিসার যিনি পরে বার্মার ইউনিয়নের পার্লামেন্টে নির্বাচিত হয়েছিলেন।
খায়েরের জন্ম বার্মার আরাকান বিভাগের (বর্তমানে রাখাইন রাজ্য, মিয়ানমার ) আকায়ব জেলার মংডু শহরে। তিনি ইম্পেরিয়াল পুলিশ ফোর্স (একবার ইন্ডিয়ান ইম্পেরিয়াল পুলিশের অংশ), বুথিডং এ দায়িত্ব পাল করেন।
খায়ের ১৯৫৫ সালে মংডুর জনপদ কাউন্সিলের সভাপতি নির্বাচিত হন। বার্মার প্রতিষ্ঠাতা রাজনৈতিক দল অ্যান্টি-ফ্যাসিস্ট পিপলস ফ্রিডম লীগ তাকে মনোনীত করেছিলেন। ১৯৫6 সালের বার্মিজ সাধারণ নির্বাচনের সময় তিনি মংডু দক্ষিণ থেকে ইউনিয়ন সংসদে নির্বাচিত হন। তিনি রোহিঙ্গা প্রার্থীদের মধ্যে সর্বাধিক ভোট ভাগ পেয়েছেন। খায়ের আরাকান বিভাগ জুড়ে স্কুল ও পরীক্ষা কেন্দ্র স্থাপনে কাজ করেছিলেন।
খায়র আরাকানের রাজ্য সম্পর্কে আলোচনায় জড়িত ছিলেন।
অনিরুদ্ধ মহাথেরা

অনিরুদ্ধ মহাথেরা (দেবনাগরী: अनिरुद्ध महाथेरा) (জন্ম গজরত্ন তুলাধর) (১৫ ডিসেম্বর ১৯১৫ – ১৭ ফেব্রুয়ারি ২০০৩) হলেন একজন নেপালি বৌদ্ধ সন্ন্যাসী, যিনি ১৯৯৮ খ্রিষ্টাব্দ থেকে ২০০৩ খ্রিষ্টাব্দে মৃত্যুর পূর্ব পর্যন্ত নেপালের সঙ্ঘনায়ক হিসেবে দায়িত্ব পালন করেন। তিনি নেপালে থেরোবাদী বৌদ্ধ ধর্মের নবজাগরণের অন্যতম গুরুত্বপূর্ণ ব্যক্তিত্ব। বুদ্ধের জন্মস্থান লুম্বিনীর অন্যতম উন্নয়ন এবং এটিকে বৌদ্ধধর্মের একটি অন্যতম প্রধান তীর্থকেন্দ্র হিসেবে গড়ে তুলতে বিশেষ ভূমিকা রাখেন।
অনিরুদ্ধ (বিকল্প নাম: অনিরুদ্ধ মহাস্থবির) কাঠমান্ডুর অসন ধলাসিক্বে জন্মগ্রহণ করেন। তার পিতা দাসরত্ন এবং মা দিব্যলক্ষ্মী তুলাধর। তার জন্ম নাম গজরত্ন তুলাধর। তার পূর্বপুরুষরা তিব্বতের লাসার একটি ব্যবসায়িক পরিবার ছিলেন। তার পিতা তিব্বতে ব্যবসার সাথে নিযুক্ত ছিলেন। সন্ন্যাসব্রত গ্রহণের পর তিনি ধম্মালোক মহাস্থবির নাম ধারণ করে।
গজরত্নের আট বছর বয়সে তার পিতা দাসরত্ন তাকে লাসায় নিয়ে যান। গজরত্নের মা মারা যাওয়ায় তাকে কাঠমান্ডুতে রেখে আসা সম্ভব ছিল না। তিব্বত থেকে ফেরার পর তাকে বেনারসের কেন্দ্রীয় হিন্দু আবাসিক বিদ্যালয়ে ভর্তি করা হয়। এরপর ১৯২৫ সালে গজরত্ন পুনরায় কাঠমান্ডুতে ফিরে আসেন।
গজরত্ন তার পিতার সাথে কলকাতায় আরেকবার বাণিজ্যযাত্রা করেন। সেখানে তিনি শ্রীলঙ্কায় বৌদ্ধ ধর্মশিক্ষার সিদ্ধান্ত নেন এবং ১৯২৯ সালে কলম্বোর উদ্দেশ্যে যাত্রা করেন। তিনি বিদ্যালংকার পিরিবেন বৌদ্ধ কলেজে ভর্তি হন এবং শিক্ষানবিশ সন্ন্যাসব্রত গ্রহণ করে অনিরুদ্ধ নামধারণ করেন। শ্রীলঙ্কায় পাঁচ বছর অতিবাহিত করে সিংহলী, পালি, সংস্কৃত ও ইংরেজি ভাষায় দক্ষতা অর্জনের পর ভারতের কুশীনগরে গমন করেন।
অনিরুদ্ধ বৌদ্ধধর্মের ওপর আরও শিক্ষাগ্রহণের জন্য পরবর্তীকালে বার্মা (বর্তমান মায়ানমার) গমন করেন। এক বছর পর ১৯৩৭ খ্রিষ্টাব্দে মৌলামাইনে উচ্চ পৌরহিত্যের অধিকার লাভ করেন। তিনি মৌলামাইনে ১০ বছর অবস্থান করে বার্মিজ ভাষা ও বৌদ্ধ সাহিত্য অধ্যয়ন করেন। এর মধ্যে দ্বিতীয় বিশ্বযুদ্ধ আরম্ভ হলে, যুদ্ধ থেকে আত্মরক্ষার জন্য তিনি সে স্থান ত্যাগ করেন।
অনিরুদ্ধ ১৯৪৬ খ্রিষ্টাব্দে নেপালে প্রত্যাবর্তন করেন এবং নেপাল ভাষায় "ধর্মোদয়" নামক বৌদ্ধধর্মীয় সাময়িকীর প্রথম সম্পাদক নিযুক্ত হন। ১৯৪৭ খ্রিষ্টাব্দে কালিম্পং থেকে সাময়িকীটির যাত্রা শুরু হয়।
পরবর্তীতে তিনি লুম্বিনীতে আসেন, এবং স্থানটিকে তীর্থক্ষেত্র হিসেবে প্রতিষ্ঠার জন্য নিজেকে নিয়োজিত করেন। তৎকালীন লুম্বিনী জঙ্গলাকীর্ণ ভূমি হিসেবে পরিত্যক্ত ছিল। একটি অশোকস্তম্ভ লক্ষ্য করে ১৮৯৬ খ্রিষ্টাব্দে স্থানটিকে পুনরায় আবিষ্কার করা হয়। অনিরুদ্ধ এখানে একটি মন্দির ও বিশ্রামশালা নির্মাণ করেন এবং তীর্থযাত্রীদের সহায়তা করতে থাকেন। ১৯৬৭ সালে অনিরুদ্ধ জাতিসংঘের তৎকালীন মহাসচিব উ থান্টকে লুম্বিনীতে সম্ভাষণ জানান, যা লুম্বিনী উন্নয়ন মহাপরিকল্পনা গ্রহণের পথ উন্মুক্ত করে।
অনিরুদ্ধ ৪৬ বছর লুম্বিনীতে কাটিয়ে ১৯৯১ খ্রিষ্টাব্দে কাঠমান্ডুতে ফিরে আসেন এবং স্বয়ম্ভুর আনন্দকুটি বিহারের মঠাধ্যক্ষ নিযুক্ত হন। তিনি সিংহলী এবং বার্মিজ ভাষা থেকে বৌদ্ধধর্মীয় পুঁথিগুলো নেপাল ভাষায় অনুবাদ করেন এবং সর্বমোট ২১টি গ্রন্থ রচনা ও প্রকাশ করেন।
সাধারণ গম

সাধারণ গম ("Triticum aestivum"), যা রুটি গম নামেও পরিচিত, এটি একটি চাষ করা গমের প্রজাতি। বিশ্বব্যাপী উৎপাদিত প্রায় ৯৫% গম সাধারণ গম; এটি সকল ধরনের ফসল ও খাদ্যশস্যের মধ্যে সবচেয়ে বেশি পরিমানি চাষ হয় এবং সর্বোচ্চ আর্থিক ফলন হয়।
মানুষের বাছাই করা গমের অসংখ্য ধরন বিকশিত হয়েছে। এই বৈচিত্র্যটি জিনগত এবং অঙ্গসংস্থানগত উভয় বৈশিষ্ট্যের উপর ভিত্তি করে নামের সাথে গমের নামকরণে বিভ্রান্তি সৃষ্টি করে। আরও তথ্যের জন্য গমের শ্রেণিবিন্যাস দেখুন।
রুটি গম একটি অ্যালোহেক্সাপ্লয়েড (ছয় সেট ক্রোমোজোম বিশিষ্ট একটি অ্যালোপোলিপ্লয়েড: তিনটি পৃথক প্রজাতির প্রতিটি থেকে দুটি সেট)। ক্রোমোজোমের ছয় সেটের মধ্যে দুটি "ট্রিটিকাম ইউরার্টু" (এইকর্ন গম) এবং দু'টি "এজিলপ্স স্পেলটোইড" থেকে আসে। এই স্বতঃস্ফূর্ত সংকরকরণ ৫৮০,০০০-৮২০,০০০ বছর আগে "ট্রিটিকাম টুরগিডাম" (ডুরুম গম) উদ্ভব করেছিল। শেষ দুই সেট ক্রোমোজোম ২৩০,০০০–৪৩০,০০০ বছর আগে বুনো ছাগল-ঘাস "এজিলপস টাউসি" থেকে এসেছে।<ref name="10.1126/science.1251788"></ref>
মাড়াই মুক্ত গম স্পেল্ট এর সাথে ঘনিষ্ঠভাবে সম্পর্কিত। স্পেল্ট এর সাথে "এজিলপস টাউসি"র জিন রুটি গমকে বেশিরভাগ গমের চেয়ে বেশি ঠান্ডা সহ্য করার সামর্থবান করেছে এবং এটি পৃথিবীর শীতকালীন অঞ্চলে জন্মে।
প্রারম্ভিক হলোসিন যুগে সাধারণ গম প্রথম পশ্চিম এশিয়ায় চাষ হয়েছিল এবং সেখান থেকে প্রাগৈতিহাসিক যুগে উত্তর আফ্রিকা, ইউরোপ এবং পূর্ব এশিয়ায় ছড়িয়ে পড়েছিল। অনাবৃত গম ("ট্র্রিটিকাম এস্টিভাম"/"ডুরুম"/"টুরগিডাম" সহ) ১০০ খ্রিস্টপূর্বাব্দ থেকে শুরু করে ৩০০ খ্রিস্টাব্দ সময়কালের রোমান কবরস্থানে পাওয়া গেছে।
ষোড়শ শতাব্দীতে স্পেনীয় মিশনারিরা প্রথম উত্তর আমেরিকায় গম নিয়ে আসে, তবে ১৮৭০ এর দশকে প্রেইরিতে উপনিবেশ স্থাপনের সময় থেকে শস্যের প্রধান রফতানিকারক হিসাবে উত্তর আমেরিকার ভূমিকা ছিল। প্রথম বিশ্বযুদ্ধের সময় রাশিয়া থেকে শস্য রফতানি বন্ধ হওয়ায় কানসাসে শস্যের উৎপাদন দ্বিগুণ পরিমান বৃদ্ধি পায়।
বিশ্বব্যাপী রুটি গম আধুনিক শিল্প বেকিংয়ের সাথে ভালভাবে খাপ খাইয়ে নিয়েছে এবং এটি অন্যান্য গম, বার্লি এবং রাই প্রজাতির অনেকগুলিকে বাস্তুচ্যুত করেছে যেগুলি বিশেষকরে ইউরোপে রুটি তৈরির জন্য ব্যবহৃত হত।
আধুনিক গমের জাতগুলি খাট কাণ্ডের জন্য বেছে নেওয়া হয়েছে, এটি আরএইচটি বামন জিনের ফলাফল যা উদ্ভিদ কোষ দীর্ঘায়নকারী হরমোন গিবারেলিক অ্যাসিডের প্রতি গাছের সংবেদনশীলতা হ্রাস করে। ১৯৬০ এর দশকে জাপানে নরম্যান বোরলাউগ আরএইচটি জিন আধুনিক গমের জাতগুলিতে স্থাপন করে নরিন ১০ জাতের গম উদ্ভাবন করেন ।খাট কাণ্ড গুরুত্বপূর্ণ কারণ উচ্চ মাত্রায় রাসায়নিক সার প্রয়োগের ফলে কাণ্ড খুব বেশি বৃদ্ধি পেতে পারে যার ফলস্বরূপ কাণ্ড ধসে পড়ে। কাণ্ডের উচ্চতা সমান হয় যা আধুনিক ফসল সংগ্রহের পদ্ধতির জন্য গুরুত্বপূর্ণ।
কমপ্যাক্ট গম (যেমন ক্লাব গম "ট্রিটিকাম কমপ্যাক্টাম", তবে ভারতে "টি. স্ফেরোকোকাম") সাধারণ গমের সাথে নিবিড়ভাবে সম্পর্কিত, তবে এর চেয়ে আরও কমপ্যাক্ট শীষ রয়েছে। তাদের খাট কাণ্ড অণুমঁঞ্জরীগুলিকে একত্রে গুচ্ছাকারে রাখে। কমপ্যাক্ট গমকে প্রায়শই তাদের নিজস্ব সঠিক প্রজাতির তুলনায় উপ-প্রজাতি হিসাবে বিবেচনা করা হয় (এইভাবে "টি. অ্যাস্টিভাম" উপপ্রজাতি কমপ্যাক্টাম)।
অরভিদ জেনেটজ

অরভিদ অস্কার গুস্তাভ জেনেটজ (জুলাই ১, ১৮৪৮ - মে ৩, ১৯১৫) একজন ফিনিশ রাজনীতিবিদ, কবি এবং ভাষাবিদ ছিলেন। তিনি অরভি জোনস ছদ্মনামে লিখতেন। তাঁর সর্বাধিক পরিচিত কবিতা হল "হেরি সুমি", "করজালা" এবং "ভিনিলিন ল্যাপসেট"। তিনি ১৯০১ থেকে ১৯০৫ সাল পর্যন্ত ফিনল্যান্ডের সিনেটের সদস্য ছিলেন।
তার জন্ম ফিনল্যান্ডের ইম্পিলাহাটিতে। তাঁর পিতা-মাতা ছিলেন কার্ল জোহান গ্যাব্রিয়েল জেনিটজ এবং লরা শার্লোটা ফেরিন। তাঁর ভাই ছিলেন ফিনিশ সুরকার এমিল জেনিটজ (১৮৫২-১৯৩০)।
গেনিত্জ ১৮৭৭ সালে জুলিয়া ইভা মারিয়া আরপ্পির (১৮৫১-১৯৩১) সঙ্গে বিবাহবন্ধনে আবদ্ধ হন। তার এবং তার স্ত্রীর ছয়টি সন্তান ছিল: পুত্র জুহো, আরভি, নীলো এবং পাভো এবং কন্যা লরা এবং হেলভি। কবি ও লেখক সায়মা হারমাজা (১৯১৩– ১৯৩৭) তাঁর নাতনী ছিলেন।
জেনেটজ ১৮৬৬ সালে জিমনেসিয়াম থেকে স্নাতক ডিগ্রি অর্জন করেন, ইম্পেরিয়াল আলেকজান্ডার বিশ্ববিদ্যালয় (বর্তমানে হেলসিঙ্কি বিশ্ববিদ্যালয়) থেকে ডক্টরেট প্রার্থী হিসেবেে স্নাতক ডিগ্রি অর্জন করেছিলেন ১৮৭১ সালে এবং ১৮৭৭ সালে তিনি ডক্টরেট লাভ করেন। তিনি প্রথমে হেমেনলিন্নায় লিসিয়ামে ফিনিশ ও সুইডিশ শিক্ষক হিসাবে কাজ করেছিলেন এবং তারপরে ১৮৭৭ সালে হেলসিঙ্কি বিশ্ববিদ্যালয়ের ফিনিশ ভাষা ও সাহিত্যের বিদ্যালয়ে প্রভাষক হিসাবে কর্মরত ছিলেন। জেনেটজ অধ্যাপক অগস্ট আহলকভিস্টের অধীনে (১৮২৬ – ১৮৮৯) দায়িত্ব পালন করেছিলেন এবং ফিনিশ ভাষা ও সাহিত্যের অধ্যাপকের মৃত্যুর পরে ১৮৯৯ সালে অধ্যাপক আহলকভিস্টের সভাপতিত্বে তিনি নির্বাচিত হন। এই পদের পক্ষে জেনেটজের প্রতিদ্বন্দ্বী ছিলেন তার সহকর্মী এমিল নেস্টর সেতালি (১৮৬৪ - ১৯৩৫)। এক বছর পরে যে পদটি ফিনিশ ভাষা এবং সাহিত্য এবং ফিনো-ইউগ্রিক ভাষা গবেষণা অধ্যয়ন এই দুটি ভাগে বিভক্ত হয়ে হয়েছিল। দ্বিতীয়টি জেনিটজের বিশেষত্ব এবং সেতালি ফিনিশ ভাষা ও সাহিত্যের অধ্যাপক হয়েছিলেন। জেনেটজ ১৯০১ সাল পর্যন্ত অধ্যাপক হিসাবে কাজ করেছিলেন। তিনি হেলসিঙ্কিতে ১৯১৫ সালে মারা যান।
জেনকে আধুনিক রূপচর্চনের একজন পথিকৃৎ হিসাবে বিবেচনা করা হয়েছে, কারণ তিনি সামি মরফোলজিকাল তারতম্যকে আধুনিক উপায়ে বর্ণনা করেছিলেন, পরবর্তীকালে ভাষাটির গভীর এবং পৃষ্ঠ উভয় কাঠামো বোঝার জন্য জেনেরেটিক ভাষাতত্ত্বে নিযুক্ত নীতিগুলি ব্যবহার করে, মডেলগুলির বর্ণনা পৃথক করেন। ঐতিহাসিক ভাষাবিজ্ঞানে, তিনিই প্রথম উপলব্ধি করেছিলেন যে সামি বাল্টিক ফিনিশ ভাষার সাথে প্রচুর শব্দ বিনিময় করছে। ফিনো ভাষাগুলি গবেষণার জন্য, জেনেটজ কারেলিয়া কোলা উপদ্বীপ এবং সাইবেরিয়ার হোয়াইট সাগর অঞ্চলে বেশ কয়েকটি অভিযান চালিয়েছিলেন।
অরভিদ জেনেটজ স্থানীয় ব্যক্তিদের সাথে ম্যাথিউয়ের গসপেলকে কারেলিয়ান সিমিতে অনুবাদ করতে কাজ করেছিলেন। ১৮৯৭ সালে ব্রিটিশ এবং বিদেশী বাইবেল সোসাইটি ১৮৯৭ সালে তার গসপেল প্রকাশ করে। এর ১-২২ অধ্যায় কিল্ডিন সুমি ভাষাতে এবং ২৩-২৮ অধ্যায়গুলি আক্কাল সুমি ভাষায় ছিল।
সুরগানা রাজ্য

সুরগানা রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী সম্মানপ্রাপ্ত দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির রাজ্যগুলির মধ্যে একটি ছিলো। নাশিক প্রেসিডেন্সির একমাত্র রাজ্য ছিলো একটি, যা পরে ১৯৩৩ খ্রিস্টাব্দে বরোদা এবং গুজরাত রাজ্য এজেন্সি ও আরো পরে ১৯৪৪ খ্রিস্টাব্দে বরোদা, পশ্চিম ভারত ও গুজরাত রাজ্য এজেন্সির অংশীভূত করা হয়৷ রাজ্যটির রাজধানী ছিলো সুরগানা শহরে যা বর্তমানে মহারাষ্ট্র রাজ্যের নাশিক জেলায় অবস্থিত৷
১৯৪৭ খ্রিস্টাব্দে ভারতের স্বাধীনতা লাভের পর সুরগানা রাজ্যের শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের মার্চ মাসের রাজ্যটিকে ভারতের বম্বে রাজ্যের অন্তর্ভুক্ত করা হয়৷
সুরগুনা রাজনীতি ১৮০০ খ্রিস্টাব্দে প্রতিষ্ঠিত হয়েছিল, তবে প্রতিষ্ঠাতা সম্পর্কে বিশেষ কিছু জানা যায় না। এটি ১৮১৮ খ্রিস্টাব্দে ব্রিটিশ করদ রাজ্যে পরিণত হয়। ব্রিটিশ সরকার মারাঠাদের সঙ্গে ইঙ্গ-মারাঠা যুদ্ধের সময় ভিকাজী রাওয়ের থেকে সাহায্য প্রাপ্ত হন। উপহারস্বরূপ ভিকাজী রাওকে ব্রিটিশরা এই সুরগানা রাজ্য দান করেন। মল্লার রাওয়ের মা এবং তার দাদা পিলাজী ভিকাজী রাওকে হত্যা করেন। পিলাজী রাওকে ব্রিটিশরা আটক করেন ও সিংহাসন পদ শূণ্য হয়ে যায়। ১৮৪৬ খ্রিস্টাব্দে মৃত মল্লার রাওয়ের উত্তরসূরীরা রাজ্য শাসন এবং রাজস্ব আদায়ের অধিকার পান, ১৮৭৭ খ্রিস্টাব্দে লিখিতভাবে এটিকে সম্মতি জানানো হয়। ইংল্যান্ডের রাজা পঞ্চম জর্জের গঠিত নরেন্দ্রমন্ডলের একজন সদস্য ছিলেন এই রাজ্যের রাজা। তিনি ১৯২১ থেকে ১৯৪৭ খ্রিস্টাব্দ পর্যন্ত ওই প্রতিষ্ঠানে নিজের রাজ্যের হয় একজন প্রতিনিধি প্রেরণে সক্ষম ছিলেন।
১৯৫২-১৯৬৮ এবং ১৯৭২-১৯৭৮ খ্রিস্টাব্দের সময়কালে নামমাত্র রাজা ধৈর্যশীল রাও রাজ্যসভার সাংসদ পদে আসীন ছিলেন।
দেশীয় রাজ্যটি দক্ষিণ দিকে ছিল ব্রিটিশ ভারতের নাশিক জেলা এবং পশ্চিম দিকে ছিল বাঁশদা এবং ধরমপুর রাজ্যদুটি।
সুরগানা দেশীয় রাজ্যের শাসকগণ দেশমুখ উপাধি পেয়েছিলেন, তারা ছিলেন কোলী ক্ষত্রিয়।
জেবেল আলী

জেবেল আলী (আরবিঃ جبل علي‎) দুবাই থেকে ৩৫ কিলোমিটার (২২ মাইল) দক্ষিণ-পশ্চিমে অবস্থিত একটি বন্দর শহর। জেবেল আলী বন্দর সেখানে অবস্থিত। বন্দর এলাকার ঠিক বাইরে আল মাকতুম আন্তর্জাতিক বিমানবন্দর নির্মাণ করা হয়েছে। জেবেল আলী সংযুক্ত আরব আমিরাত এক্সচেঞ্জ (পূর্বে জেবেল আলী), দানিউব (পূর্বে জেবেল আলী শিল্প) এবং দুবাই মেট্রোর জ্বালানী স্টেশনের মাধ্যমে দুবাইয়ের সাথে সংযুক্ত। বন্দর ও শহরের সমর্থনে নির্মিত অবকাঠামো প্রকল্পের মধ্যে রয়েছে বিশ্বের বৃহত্তম নির্লবণীকরণ প্ল্যান্ট, জেবেল আলী নির্লবণীকরণ প্ল্যান্ট (দ্বিতীয় পর্যায়), যা পর্যাপ্ত বিশুদ্ধ পানি সরবরাহ করে।
অনেক আরব ঐতিহাসিক যুক্তি দেখান যে, ইসলামী খিলাফত সম্প্রসারণের সময় মুহাম্মদের চাচাতো ভাই ও জামাতা আলী ইবনে আবু তালিব এক পাহাড়ে দাঁড়িয়ে সমুদ্রের দিকে তাকিয়ে ছিলেন এবং তার নামানুসারে এর নামকরণ করা হয়; যদিও এই ধরনের কোন রেকর্ড কৃত প্রমাণ পাওয়া যায়নি। "জেবেল" আরবী শব্দ; এর অর্থ পাহাড়।
১৯৮৩ সালের ২৩শে সেপ্টেম্বর গালফ এয়ার ফ্লাইট ৭৭১ জেবেল আলীতে বিধ্বস্ত হয়। বিমানটি করাচি থেকে আবু ধাবি আন্তর্জাতিক বিমানবন্দরে পৌঁছার জন্য রওনা হয়েছিল। সংযুক্ত আরব আমিরাতের আবু ধাবি এবং দুবাইয়ের মধ্যবর্তী মিনা জেবেল আলীর কাছে মরুভূমিতে বিমানটি বিধ্বস্ত হয়। দুর্ঘটনায় পাঁচজন ক্রু সদস্য এবং ১০৭ জন যাত্রী মারা যান। দুর্ঘটনার কারণ ছিল একটি সন্ত্রাসী বোমা, যা আবু নিদাল অর্গানাইজেশন কর্তৃক বিমানে লাগানো হয়েছিল।
জেবেল আলী মার্কিন যুক্তরাষ্ট্রের বাইরে মার্কিন যুক্তরাষ্ট্রের নৌবাহিনীর জাহাজ দ্বারা সর্বাধিক পরিদর্শনকৃত বন্দরে পরিণত হয়েছে। বন্দরের গভীরতা এবং বন্দর সুবিধার ব্যাপকত্বের কারণে, একটি নিমিজ শ্রেণীর এয়ারক্রাফট ক্যারিয়ার এবং সহযোদ্ধা দলের বেশ কয়েকটি জাহাজ পাশাপাশি রাখা যেতে পারে। এই বন্দরের অধিক পরিদর্শনের কারণে, বন্দর সংলগ্ন ক্যারিয়ার জাহাজের নোঙ্গরস্থানের অর্ধ-স্থায়ী উপকূল-ছাড়ার সুযোগ (মার্কিন নৌবাহিনীর কর্মীদের জন্য "খেলাঘর" নামে পরিচিত) করে দেয়া হয়েছে।
১৯৮৫ সালে বন্দরের চারপাশে একটি শিল্প এলাকা হিসাবে জেবেল আলী মুক্ত অঞ্চল (জেএএফজেডএ) তৈরি করা হয়। যে সব আন্তর্জাতিক কোম্পানি সেখানে স্থানান্তরিত হয় তারা এর মুক্ত অঞ্চলের বিশেষ সুবিধা ভোগ করে। এর মধ্যে রয়েছে ৫০ বছরের জন্য কর্পোরেট কর থেকে অব্যাহতি, এছাড়াও ব্যক্তিগত আয়কর থেকেও অব্যাহতি, কোনো আমদানি বা পুনঃরপ্তানি শুল্ক থেকে অব্যাহতি, মুদ্রার উপর কোনো ধরনের বিধিনিষেধ নেই এবং সহজ শ্রম নিয়োগ।
রশিদ বন্দর

মিনা রশিদ (আরবিঃ ميناء راشد, মিনা রশীদ), যা রশিদ বন্দর নামেও পরিচিত, সংযুক্ত আরব আমিরাতের দুবাইয়ে অবস্থিত একটি ক্রুজ টার্মিনাল। মূলত এই বন্দরের কার্গো ক্রিয়াকলাপ জেবেল আলী বন্দরে স্থানান্তরিত হওয়ার আগে, ২০১৮ সাল পর্যন্ত দুবাইয়ের প্রথম বাণিজ্যিক বন্দর ছিল । এটি বর্তমানে একটি সমুদ্রতীরবর্তী উপকূলীয় গন্তব্য, পর্যটন উপকূলীয় গন্তব্য, এবং আবাসিক এলাকা হিসেবে রয়েছে। এটি কুইন এলিজাবেথ ২ জাহাজের স্থায়ী বন্দর।
বন্দরটি শেখ রশিদ বিন সাঈদ আল মাকতুমের নামানুসারে নামকরণ করা হয় এবং এটি ১৯৭২ সালে চালু করা হয়। সে সময় বন্দরে মাত্র দুটি চলন্ত ক্রেন ছিল এবং ১০০,০০০ টিইইউ এর কম ধারণ ক্ষমতা ছিল। ১৯৭৮ সালে, বন্দরে নতুন ৩৫টি নোঙ্গরস্থান অন্তর্ভুক্ত করার জন্য বন্দরটি সম্প্রসারিত করা হয় (যার মধ্যে পাঁচটি সে সময় বৃহত্তম কন্টেইনার জাহাজ দ্বারা ব্যবহার করতে সক্ষম হয়েছিল)। বর্তমানে বন্দরটিতে [যার গভীরতা ১৩ মিটার (৪৩ ফুট)] ৯টি চলন্ত ক্রেন এবং ১,৫০০,০০০ টিইইউ ধারণ ক্ষমতা আছে।
বর্তমানে মিনা রশিদ সাধারণ পণ্যবাহী জাহাজ, রোরো এবং যাত্রীবাহী জাহাজের জন্য নোঙ্গরস্থান সরবরাহ করে। ১৯৮০-এর দশকের প্রথম দিকে মিনা রশিদকে জেবেল আলী বন্দর দ্বারা সম্পূরক করা হয়, যা আবু ধাবি সীমান্তের কাছে দুবাইয়ের বাণিজ্যিক কেন্দ্র থেকে অনেক দূরে অবস্থিত।
রশিদ বন্দর সংলগ্ন রয়েছে দুবাই ড্রাইডকস এবং দুবাই মেরিটাইম সিটি। এই উভয় সুবিধা মিনা রশিদের নৈকট্যের কারণে নির্মিত হয়। কিন্তু, ২০০৮ সালের জানুয়ারী মাসে, ঘোষণা করা হয় যে বন্দর পুনর্নির্মাণ করা হবে। ফলে সকল পণ্যবাহী যান মার্চ ২০১৮ এর শেষে জেবেল আলী বন্দরে স্থানান্তরিত হবে এবং মিনা রশিদ ক্রুজ টার্মিনালে পরিণত হবে। এছাড়াও, বন্দরের কিছু অংশ সরকারী সংস্থা নাখীল পুনরুদ্ধার করবে "সমুদ্রের কাছে একটি শহরাঞ্চল" তৈরি করতে যাতে ২০০,০০০ বাসিন্দা থাকবে।
ডিপি ওয়ার্ল্ডের সহযোগিতায় শীর্ষ উন্নয়নকারী এমার মিনা রশিদে একটি নতুন প্রকল্প সিরধানা চালু করার কথা ঘোষণা করেছে, যা দুবাইয়ের মিনা রশিদের একটি নতুন সামুদ্রিক গন্তব্যের মধ্যে অবস্থিত ১-৩ শয়নক্ষবিশিষ্ট অ্যাপার্টমেন্ট প্রদান করে।
রশিদ বন্দর সাবেক কুনার্ড জাহাজ কুইন এলিজাবেথ ২ এর বর্তমান অবস্থান যা তার নতুন মালিকদের কাছে হস্তান্তর করার আগে কোম্পানির জন্য তার চূড়ান্ত যাত্রা শেষে ২৬ নভেম্বর, ২০০৮ তারিখে সেখানে পৌঁছায়। ২০১৭ সালের মার্চ মাসে দুবাই ভিত্তিক একটি নির্মাণ কোম্পানি ঘোষণা করে যে, জাহাজটি সংস্কারের জন্য চুক্তিবদ্ধ হয়েছে। পুনরুদ্ধারকৃত কিউই-২ ১৮ই এপ্রিল ২০১৮ সালে দর্শকদের জন্য খোলা হয়।
ধরমপুর রাজ্য

ধরমপুর রাজ্য ছিলো ব্রিটিশ শাসিত ভারতে অবস্থিত একটি ৯ টি তোপ সেলামী সম্মানপ্রাপ্ত দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির সুরাট এজেন্সির রাজ্যগুলির মধ্যে একটি ছিলো। এটি ১৯৩৩ খ্রিস্টাব্দে বরোদা এবং গুজরাত রাজ্য এজেন্সি ও আরো পরে ১৯৪৪ খ্রিস্টাব্দে বরোদা, পশ্চিম ভারত ও গুজরাত রাজ্য এজেন্সির অংশীভূত করা হয়৷ ১৯৪৭ খ্রিস্টাব্দে ভারতের স্বাধীনতা লাভের পর ধরমপুর রাজ্যের শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷
১৮২৩ বর্গ কিলোমিটার ক্ষেত্রফল জুড়ে বিস্তৃত ধরমপুর রাজ্য ব্রিটিশ ভারতের বোম্বে প্রেসিডেন্সিতে অবস্থিত ছিলো৷
১২৬২ খ্রিস্টাব্দে ধরমপুর রাজ্য প্রতিষ্ঠিত হয়৷ ১৭৬৬ খ্রিস্টাব্দে রাজ্যে রাজধানী প্রথমবার বদল করে মান্দবেগণে নিয়ে যাওয়া হয়, যা পরে ধরমপুর নামে পরিচিত হয়৷ ১৮০২ খ্রিস্টাব্দে ৩১শে ডিসেম্বর এটি ব্রিটিশ করদ রাজ্যে পরিণত হয়৷ শাসকগণ ছিলেন সিসোধ্যিয়া রাজবংশের রাজপুত৷ 
ধরমপুর দেশীয় রাজ্যের শাসকগণ রাণা মহারাণা সাহেব উপাধিতে ভূষিত হতেন৷
অরবিন্দ পোদ্দার

অরবিন্দ পোদ্দার (৩ নভেম্বর ১৯১৯ ―২০ জুন ২০২১) একজন বাঙালি লেখক, সাহিত্য সমালোচক, প্রাবন্ধিক, অধ্যাপক ও গবেষক ছিলেন। মার্কসবাদী সমাজতত্ত্ব থেকে শুরু করে বাংলার নবজাগরণ, বঙ্কিমচন্দ্র থেকে ইংরাজী সাহিত্যের ইতিহাসে নিজের প্রজ্ঞার স্বাক্ষর রেখেছেন।
অরবিন্দ পোদ্দারের জন্ম ব্রিটিশ ভারতের অধুনা বাংলাদেশেরশ্রীহট্টে। পিতার নাম রাধাগোবিন্দ পোদ্দার। তার স্কুলজীবনের পড়াশোনাময়মনসিংহে। তারপর চলে আসেন কলকাতায়। এ শহরেই তার বিদ্যাচর্চার সাথে রাজনৈতিক ধ্যানধারণা গড়ে ওঠে। ছাত্রাবস্থায় বিপ্লবী চিন্তায় উদ্বুদ্ধ হয়ে ওঠেন এবং স্বভাবতই আন্দোলনে জড়িত ব্যক্তিত্বের সংস্পর্শে আসেন। ১৯৪০ খ্রিস্টাব্দে অন্তরীণ হন। ১৯৪৩ খ্রিস্টাব্দে গ্রেফতার হয়ে বন্দিজীবন কাটান তিন বৎসর বিপিনবিহারী গঙ্গোপাধ্যায়, সৌমেন্দ্রনাথ ঠাকুর, হেমন্তকুমার বসু প্রমুখের সাথে। ১৯৪৬ খ্রিস্টাব্দে মুক্তি পাওয়ার পর এম.এ পাশ করেন এবং ১৯৫১ খ্রিস্টাব্দে ডি.ফিল ডিগ্রি লাভ করেন।
রামকৃষ্ণ মিশন বিদ্যামন্দিরে ও কলকাতার রবীন্দ্রভারতী বিশ্ববিদ্যালয়ে অধ্যাপনা করেছেন। তিনি সিমলার ইন্ডিয়ান ইনস্টিটিউট অফ অ্যাডভান্স স্টাডিজের ফেলো ছিলেন। বামপন্থী ভাবধারায় তিনি সাহিত্য সমালোচক ও প্রাবন্ধিক হিসাবে পরিচিতি লাভ করেন। তার গবেষণাগ্রন্থগুলি থেকে উপকৃত হয়েছেন বাংলার বিশিষ্ট বিদ্যোৎসাহী ব্যক্তিবর্গ ও অগণিত ছাত্রছাত্রী।
তার রচিত উল্লেখযোগ্য গ্রন্থগুলি হল -
জর্জ এমিল প্যালেড

জর্জ এমিল প্যালেড (১৯ নভেম্বর ১৯১২ - ৭ অক্টোবর ২০০৮) ছিলেন একজন রোমানিয়ান আমেরিকান কোষ জীববিজ্ঞানী। তিনি সবচেয়ে প্রভাবশালী কোষ জীববিজ্ঞানী হিসেবে পরিচিতি লাভ করেছেন। ১৯৭৪ সালে প্যালেড, অ্যালবার্ট ক্লুঁদে ও ক্রিশ্চিয়ান দ্য দুভ চিকিৎসাবিদ্যায় নোবেল পুরস্কারে ভূষিত হন। ইলেকট্রন অণুবীক্ষণ ও কোষীয় পৃথকীকরণে অবদান রাখার জন্য তিনি এ পুরস্কার লাভ করেন। এগুলো আধুনিক আণবিক কোষ জীববিদ্যার ভিত্তি প্রতিষ্ঠা করে। এর ফলে অনেক আবিষ্কারের সূচনা হয়- এন্ডোপ্লাজমিক রেটিকুলামে রাইবোজোমের উপস্থিতি আবিষ্কার এর মধ্যে অন্যতম। ১৯৫৫ সালেই প্যালেড এর অস্তিত্ব সম্বন্ধে ভবিষ্যদ্বাণী করেন।
জীবন্ত কোষে অনেকগুলো মৌলিক ও সুসংগঠিত অঙ্গাণু আবিষ্কারের জন্য প্যালেড ১৯৮৬ সালে জীববিজ্ঞানে যুক্তরাষ্ট্রের জাতীয় বিজ্ঞান পদক লাভ করেন। ১৯৬১ সালে প্যালেড যুক্তরাষ্ট্রের জাতীয় বিজ্ঞান একাডেমির সদস্য নির্বাচিত হন। ১৯৬৮ সালে প্যালেড রাজকীয় আণুবীক্ষণিক সমিতির সাম্মানিক ফেলো নিযুক্ত হন। ১৯৯৪ সালে তিনি রয়েল সোসাইটির বিদেশি সদস্য নির্বাচিত হন।
জর্জ এমিল প্যালেড ১৯১২ সালের ১৯ নভেম্বর রোমানিয়ার লাসি শহরে জন্মগ্রহণ করেন। তার বাবা লাসি বিশ্ববিদ্যালয়ের দর্শনের অধ্যাপক ছিলেন। তার মা উচ্চ বিদ্যালয়ে শিক্ষকতা করতেন। ১৯৪০ সালে বুখারেস্ট শহরের ক্যারল ডেভিলা চিকিৎসা বিদ্যালয় হতে জর্জ এম.ডি. ডিগ্রি লাভ করেন।
১৯৪৬ সাল পর্যন্ত প্যালেড ক্যারল ডাভিলা বিশ্ববিদ্যালয়ের অনুষদ সদস্য ছিলেন। ঐ বছর তিনি যুক্তরাষ্ট্রে ডক্টরেটোত্তর গবেষণার উদ্দেশ্যে গমন করেন। নিউ ইয়র্ক বিশ্ববিদ্যালয়ের জীববিজ্ঞান বিজ্ঞানাগারে অ্যালবার্ট ক্লুঁদের সাথে জর্জ এমিল প্যালেডের দেখা হয়। পরবর্তীতে ক্লুঁদের সঙ্গে রকফেলার চিকিৎসা গবেষণা ইনস্টিটিউটে প্যালেড যোগদান করেন। 
১৯৫২ সালে প্যালেড যুক্তরাষ্ট্রের নাগরিকত্ব লাভ করেন। তিনি ১৯৫৮ থেকে ১৯৭৩ সাল পর্যন্ত রকফেলার ইনস্টিটিউট, ১৯৭৩ থেকে ১৯৯০ সাল পর্যন্ত ইয়েল বিশ্ববিদ্যালয়ের চিকিৎসা অনুষদ এবং ১৯৯০ থেকে ২০০৮ পর্যন্ত ক্যালিফোর্নিয়া বিশ্ববিদ্যালয়ের সান ডিয়েগো শাখায় কর্মরত ছিলেন।
১৯৭০ সালে প্যালেড ও রেনাটো দোলবচ্চি কলাম্বিয়া বিশ্ববিদ্যালয় কর্তৃক লুইসা গ্রজ হরোভিজ পুরস্কারে ভূষিত হন। ১৯৭৪ সালের ১২ নভেম্বর তিনি নোবেল বক্তৃতা প্রদান করেন। তার বক্তৃতার বিষয়বস্তু ছিল -প্রোটিন ক্ষরণের আন্তঃকোষীয় প্রেক্ষাপট। ১৯৯২ সালে নোবেল পুরস্কার ফাউন্ডেশন এটি প্রকাশ করে। ১৯৭৫ সালে প্যালেড রোমানীয় বিজ্ঞান সমিতির সাম্মানিক সদস্য নির্বাচিত হন। এছাড়াও ১৯৭৫ সালে তিনি আমেরিকান অ্যাকাডেমি অব অ্যাচিভমেন্টের স্বর্ণপাত পুরস্কার লাভ করেন। ১৯৮১ সালে তিনি বিশ্ব সংস্কৃতি কাউন্সিলের প্রতিষ্ঠাতা সদস্য নিযুক্ত হন। ১৯৮৮ সালে প্যালেড আমেরিকান শিল্প ও বিজ্ঞান একাডেমির সাম্মানিক সদস্য নির্বাচিত হন।
রকফেলার চিকিৎসা গবেষণা ইনস্টিটিউটে প্যালেড ইলেকট্রন অণুবীক্ষণ ব্যবহার করে রাইবোজোম, মাইটোকন্ড্রিয়া, ক্লোরোপ্লাস্ট, গলগি বস্তু সহ অনেক কোষীয় অঙ্গাণুর বৈশিষ্ট্য সম্পর্কে অধ্যয়ন করেন। "স্পন্দন বিশ্লেষণ" বা "পালস চেজ অ্যানালাইসিস" ব্যবহার করে প্যালেড তার জীবনের সবচেয়ে গুরুত্বপূর্ণ আবিষ্কার করতে সক্ষম হয়েছিলেন। এর মাধ্যমে প্যালেড ও তার সহকর্মীরা প্রমাণ করেন, ক্ষরণপথের অস্তিত্ব আসলেই বিদ্যমান এবং অমসৃণ এন্ডোপ্লাজমীয় জালিকা ও গলগি বস্তু একত্রে ক্রিয়া করে।
প্যালেড মৃত্যুর সময় তার ২য় স্ত্রী মেরিলিন ফাকোহার বেঁচে ছিল এবং তার ১ম স্ত্রীর এক ছেলে ও এক মেয়ে রয়েছে।
সিঙ্গুর রেলওয়ে স্টেশন

সিঙ্গুর রেলওয়ে স্টেশন হল ভারতের পূর্ব রেলওয়ে অঞ্চলের হাওড়া রেলওয়ে বিভাগের শেওড়াফুলি-তারকেশ্বর লাইনের একটি রেলওয়ে স্টেশন। এই স্টেশনটি কলকাতা শহরতলি রেল ব্যবস্থার অন্তর্গত। এটি ভারতের পশ্চিমবঙ্গ রাজ্যের হুগলী জেলার ২ নং জাতীয় সড়কের পাশে সিঙ্গুরে অবস্থিত।
১৮৮৫ সালের ১ জানুয়ারি তারকেশ্বর রেলওয়ে কোম্পানি শেওড়াফুলি–বিষ্ণুপুর ব্রাঞ্চ লাইনটির সূচনা করে এবং এটি ইস্ট ইন্ডিয়া রেলওয়ে কোম্পানির দ্বারা পরিচালিত হত। ১৯১৫ সালে ইস্ট ইন্ডিয়া রেলওয়ের দ্বারা তারকেশ্বর রেলওয়ে কোম্পানি অধিগৃহীত হয়েছিল। ১৯৫৭-৫৮ সালের মধ্যে ৩০০০ v DC সিস্টেম দ্বারা রেলওয়েটির বৈদ্যুতীকরণ করা হয়। ১৯৬৭ সালে ২৫ KV AC সিস্টেম দ্বারা সিঙ্গুর রেলওয়ে স্টেশনটিরও বৈদ্যুতীকরণ করা হয়।
আরমিনিয়া বিলেফেল্ড

ডয়চার স্পোর্ট-ক্লাব আরমিনিয়া বিলেফেল্ড (, ; এছাড়াও ডিএসসি আরমিনিয়া বিলেফেল্ড , ডি আরমিনেন , ডি ব্লাউয়েন অথবা শুধুমাত্র আরমিনিয়া নামে পরিচিত) হচ্ছে বিলেফেল্ড ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লীগ বুন্দেসলিগায় খেলে। এই ক্লাবটি ১৯০৫ সালের ৩রা মে তারিখে প্রতিষ্ঠিত হয়েছে। আরমিনিয়া বিলেফেল্ড তাদের সকল হোম ম্যাচ বিলেফেল্ডের বিলেফেল্ডার আল্মে খেলে থাকে; যার ধারণক্ষমতা হচ্ছে ২৭,৩০০। বর্তমানে এই ক্লাবের ম্যানেজারের দায়িত্ব পালন করছেন উভে নয়হাউস এবং সভাপতির দায়িত্ব পালন করছেন হান্স-ইয়ুর্গেন লাউফার। জার্মান আক্রমণভাগের খেলোয়াড় ফাবিয়ান ক্লস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, আরমিনিয়া বিলেফেল্ড এপর্যন্ত ১৪টি শিরোপা জয়লাভ করেছে; যার মধ্যে ৪টি ২. বুন্দেসলিগা এবং ১টি ৩. লিগা শিরোপা রয়েছে।
কোরা-শ্রেণির কর্ভেট

কোরা-শ্রেণির কর্ভেটগুলি হল ভারতীয় নৌবাহিনীর সেবা সক্রিয় ১,৩৫০ টন ওজন বিশিষ্ট গাইডেড মিসাইল কর্ভেট। চারটি জাহাজ গার্ডেনরিচ শিপবিল্ডার্স অ্যান্ড ইঞ্জিনিয়ার্সে (জিআরএসই) নির্মিত হয় এবং মাজাগাঁও ডক লিমিটেডে (এমডিএল) সাজসজ্জা প্রস্তুত করা হয়। কোরা-শ্রেণির প্রথম কর্ভেটটি ১৯৯৮ সালের ১০ অগাস্ট কমিশন লাভ করে। এটি বর্তমানে ভারতীয় নৌবাহিনীতে নিযুক্ত রয়েছে।
এই শ্রেণীর জাহাজের একটি সংস্করণরপ্তানি হয়েছে, যা কোনও ভারতীয় শিপইয়ার্ড দ্বারা রফতানি করা প্রথম যুদ্ধজাহাজ। মরিশাসের জাতীয় কোস্ট গার্ডের কাছে ১,৩৫০ টন ওজনের টহল সংস্করণের একটি জাহাজ বিক্রি করা হয়।
ভারতীয় নৌবাহিনীর রুশ নকশাকৃত পেটিয়া ২-শ্রেণির কর্ভেটের প্রতিস্থাপন হিসাবে প্রকল্প ২৫এ এর অধীনে ভারতের নৌ নকশা ব্যুরো দ্বারা কোরা-শ্রেণির কর্ভেটগুলির নকশা করা হয়। প্রথম দুটিকে ১৯৯০ সালের এপ্রিল মাসে এবং পরে আরও দুটি ১৯৯৪ সালের অক্টোবর মাসে অর্ডার করা হয়। শ্রেণিটি ত্রিশুল এসএএম-এর সাথে তৈরি করা হয়, তবে ত্রিশুল প্রকল্প বাতিল হওয়ার পরে, কাঁধ-লঞ্চ এসএএম গ্রহণ করা হয়।
পশ্চিম আফ্রিকান গরিলা

পশ্চিম আফ্রিকান গরিলা বা ইংরাজীতে ওয়েস্টার্ণ গরিলা ("গরিলা গরিলা") হ'ল "গরিলা" গণের অন্তর্গত গ্রেট এপ দের মধ্যে সর্বাধিক জনবহুল প্রজাতি।
এই প্রজাতির বিবরণ ১৮৪৭ সালে টমাস স্যাভেজ প্রদান করেছিলেন। তিনি পূর্ব প্রজাতির একদল শিম্পাঞ্জি কে "ট্রোগলোডিয়েটস গরিলা" হিসাবে নতুন প্রজাতির "ওরাং" হিসাবে অভিহিত করেন। আফ্রিকার পূর্ব উপকূলে হ্যান্নো যে এক দল "বন্য মানুষ" (wild men) দেখেছিলেন তাদেরই স্যাভেজের মনে হয়েছিল তারা এক প্রজাতির ওরাং। এরা মোট দুটি উপ-প্রজাতিতে বিভক্ত ও স্বীকৃত:
মনে করা হয় এই অংশের প্রায় সমস্তই উপ-প্রজাতি - পশ্চিমাঞ্চলীয় নিম্নভূমি গরিলা এর অন্তর্ভুক্ত যাদের সংখ্যা প্রায় ৯৫,০০০। এও মনে করা হয় পশ্চিম আফ্রিকান গরিলার মধ্যে কেবলমাত্র ২৫০ থেকে ৩০০ টি রয়েছে উপ-প্রজাতি - ক্রস নদী গরিলা এর অন্তর্গত।
পশ্চিম আফ্রিকান গরিলা সাধারণত পূর্ব আফ্রিকান গরিলা এর চেয়ে হালকা রঙের হয়। পশ্চিমাঞ্চলীয় নিম্নভূমি গরিলা কালো, গাঢ় ধূসর বা গাঢ় বাদামী-ধূসর বর্ণের লোম এবং বাদামী কপালযুক্ত হয়। বন্য পরিবেশে দেখা যায় যে পরিণত পুরুষদের গড় উচ্চতা এবং পরিণত স্ত্রী গড়ে উচ্চ হয়। বন্য পরিবেশে এদের ওজন খুব কমই নেওয়া হয়েছে। তবে বন্দী পশ্চিম আফ্রিকান পুরুষ গরিলার গড় ওজন এবং স্ত্রীর ওজন হয় এর মধ্যে। বন্য পরিবেশে পুরুষ পশ্চিমাঞ্চলীয় নিম্নভূমি গরিলার গড় ওজন ১৪৬ কেজি। পশ্চিমাঞ্চলীয় নিম্নভূমি গরিলার থেকে মাথার খুলি ও দাঁতের মাত্রায় ক্রস নদীর গরিলা পৃথক হয়।
পশ্চিম আফ্রিকান গরিলা দুই থেকে বিশ জনের দলে বাস করে থাকে। এই জাতীয় দলগুলি কমপক্ষে একটি পুরুষ, বেশ কয়েকটি স্ত্রী এবং তাদের সন্তানদের সমন্বয়ে গঠিত। একটি প্রভাবশালী রৌপ্যপিঠের পুরুষ দলটির নেতৃত্ব দেয় এবং কম বয়স্ক পুরুষরা সাধারণত পূর্ণতায় পৌঁছালে দল ছেড়ে চলে যায়। স্ত্রী গরিলা প্রজননের আগে অন্য দলে স্থানান্তরিত হয় এবং তা তাদের আট থেকে নয় বছর বয়সে শুরু হয়। তারা তাদের জীবনের প্রথম তিন থেকে চার বছরের জন্য তাদের শিশুটির যত্ন করে। জন্মের মধ্যবর্তী ব্যবধান দীর্ঘ হওয়ায় এদের জনসংখ্যা বৃদ্ধির হারকে কম করেছে। ফলে পশ্চিম আফ্রিকান গরিলার সংখ্যা বর্তমানে ঝুঁকিপূর্ণ। দীর্ঘ গর্ভকালীন সময়, পিতামাতার যত্নের দীর্ঘ সময় এবং শিশু মৃত্যুর কারণে একটি স্ত্রী গরিলা কেবল ছয় থেকে আট বছরে পরিপূর্ণতা প্রাপ্ত হয় এবং একটি সন্তানের জন্ম দেয়। গরিলা দীর্ঘজিবী এবং বন্য পরিবেশে তারা ৪০ বছর পর্যন্ত বেঁচে থাকতে পারে। একটি গোষ্ঠীর বিস্তার এলাকা ৩০ বর্গকিলোমিটারের মতো বড় হতে পারে। বন্য পশ্চিম আফ্রিকান গরিলা সরঞ্জাম ব্যবহার করতে পারে।
পশ্চিম আফ্রিকান গরিলার খাদ্যে প্রচুর পরিমাণে ফাইবার থাকে যার মধ্যে আছে পাতা, ডালপালা, ফল, তরুমজ্জা, বাকল, অমেরুদন্ডী এবং মাটি। গরিলার দল এবং মরসুমের উপর নির্ভর করে এগুলির প্রতিটির গ্রহণের মাত্রার হেরফের ঘটে। গরিলার বিভিন্ন দলের পৃথক পৃথক রকমের উদ্ভিদ ও অমেরুদন্ডী খাদ্য গ্রহণের অভ্যাস সাক্ষ্য দেয় যে গরিলাদের একটি খাদ্যাভ্যাস সংস্কৃতি রয়েছে। "টেট্র্যাপ্লিউএরা", "ক্রাইসোফিলাম", "ডায়ালিয়াম", এবং "ল্যান্ডোল্ফিয়া" গণের ফল গরিলারা পছন্দ করে। যখন ফল দুষ্প্রাপ্য হয় তখন পাতা এবং নিম্নমানের গুল্মের কাষ্ঠল উদ্ভিজ্জ অংশ খাদ্য হিসাবে গ্রহণ করে। জানুয়ারী থেকে মার্চ মাসে শুষ্ক মরসুমে রসালো ফল খুব কম প্রাপ্তির সময় তারা নিম্নমানের ভেষজ পাতা এবং বাকলের মতো আরও তন্তুযুক্ত উদ্ভিদ "পালিসোটা" এবং "আফ্রামোমাম" খাদ্য হিসাবে গ্রহণ করে। অমেরুদন্ডীর মধ্যে আছে প্রধাণত উইপোকা, পিঁপড়ে। খুব কম হলেও এরা শুঁয়োপোকা, লার্ভাও খায়।
খাম্বে রাজ্য

খাম্বে রাজ্য, (যা খাম্বাৎ বা খাম্ভাত নামেও পরিচিত), ছিলো ব্রিটিশ শাসিত ভারতে অবস্থিত একটি ১১ টি তোপ সেলামী সম্মানপ্রাপ্ত দেশীয় রাজ্য, যা বর্তমানে ভারতের অন্তর্গত৷
রাজ্যটির সদর ও প্রশাসনিক দপ্তর ছিল খাম্বাৎ শহরে, যা বর্তমান গুজরাত রাজ্যের আনন্দ জেলায় অবস্থিত। রাজ্যটির উত্তর দিকে ছিলো ব্রিটিশ ভারতের খেড়া জেলা এবং দক্ষিণ দিকে ছিলো খাম্বাৎ উপসাগর৷
বোম্বে প্রেসিডেন্সির গুজরাজ বিভাগের খেড়া এজেন্সির একমাত্র রাজ্য ছিলো এটি, যা পরে ১৯৩৭ খ্রিস্টাব্দে বরোদা এবং গুজরাত রাজ্য এজেন্সি ও আরো পরে ১৯৪৪ খ্রিস্টাব্দে বরোদা, পশ্চিম ভারত ও গুজরাত রাজ্য এজেন্সির অংশীভূত করা হয়৷
মুঘল সাম্রাজ্যের অন্তিম পূর্ববর্তী নবাবের শাসনাধীন গুজরাতের শেষ মুঘল গভর্নর ছিলেন প্রথম মির্জা জাফর মুমিন খান৷ তিনি মুঘলদের সদস্যপদ ত্যাগ করে ১৭৩০ খ্রিস্টাব্দে এই রাজ্যের পত্তন ঘটান৷ ১৭৪২ খ্রিস্টাব্দে প্রথম মির্জা জাফর মুমিন খান খাম্বের গভর্নর ও তার ভগিনীপতি নিজাম খানকে হত্যা করে তার স্থানে নিজেকে খাম্বের(খাম্বাত) শাসক বলে প্রতিষ্ঠিত করেন৷
১৭৮০ খ্রিস্টাব্দে জেনারেল গোডার্ড রিচার্ডসের তৎপরায় ব্রিটিশ সরকার খাম্বে দখল করে৷ কিন্তু ১৭৮৩ খ্রিস্টাব্দে ব্রিটিশ সরকার রাজ্যটিকে মারাঠাদের দান করেন৷ ১৮০২ খ্রিস্টাব্দে বেসিনের সন্ধি স্বাক্ষরের মাধ্যমে মারাঠার পেশোয়া ১৮০৩ খ্রিস্টাব্দে ব্রিটিশদের হস্তগত হয়৷ ১৮১৭ খ্রিস্টাব্দে রাজ্যটি ব্রিটিশ করদ রাজ্যে পরিণত হয়৷ ১৯০১ খ্রিস্টাব্দে রাজ্যে প্রথম রেলপথ বসে৷ ১৯৪৭ খ্রিস্টাব্দে ভারতের স্বাধীনতা লাভের পর খাম্বে রাজ্যের শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷
খাম্বে দেশীয় রাজ্যের শাসকগণ নবাব উপাধিতে ভূষিত হতেন৷
গ্লিসারাইড

গ্লিসারাইড বা আরও সঠিকভাবে পরিচিত এসাইলগ্লিসারল হল গ্লিসারল এবং ফ্যাটি অ্যাসিড থেকে তৈরি এস্টার, এগুলি খুবই হাইড্রোফোবিক।
গ্লিসারলের তিনটি হাইড্রোক্সিল কার্যকরী মূলক রয়েছে যা এক, দুটি, বা তিনটি ফ্যাটি অ্যাসিডের সাহায্যে মনো-, ডাই এবং ট্রাইগ্লিসারাইড তৈরি করতে পারে। এই গঠনসমূহ তাদের ফ্যাটি অ্যাসিড অ্যালকাইল গ্রুপগুলিতে পরিবর্তিত হয় কারণ এগুলিতে বিভিন্ন কার্বন সংখ্যা, বিভিন্ন মাত্রায় অসম্পৃক্ততা এবং বিভিন্ন আকৃতি এবং ওলিফিনের অবস্থান থাকতে পারে।
উদ্ভিজ্জ তেল এবং প্রাণীজ চর্বিতে বেশিরভাগ ট্রাইগ্লিসেরাইড থাকে তবে এগুলি প্রাকৃতিক উৎসেচক (লাইপেজ) দ্বারা ভেঙে মনো ও ডাইগ্লিসেরাইড এবং মুক্ত ফ্যাটি অ্যাসিড ও গ্লিসারল তৈরি হয়।
সোডিয়াম হাইড্রোক্সাইডের সাথে গ্লিসারাইড এর বিক্রিয়ার ফলে সাবান তৈরি হয়। বিক্রিয়ার ফলে উৎপন্ন উৎপাদ হল গ্লিসারল এবং ফ্যাটি অ্যাসিডের লবণ। সাবানের ফ্যাটি অ্যাসিড ময়লার তেল নষ্ট করে, পানির সাথে তৈলাক্ত ময়লা অপসারণকে সক্ষম করে।
অসম্পূর্ণ গ্লিসারাইড হল ফ্যাটি অ্যাসিডযুক্ত গ্লিসারলের এস্টার, যেখানে সমস্ত হাইড্রোক্সিল গ্রুপ এস্টারে পরিণত হয় না। যেহেতু তাদের কিছু হাইড্রোক্সিল মূলক মুক্ত অবস্থায় থাকে তাই তাদের অণুগুলি মেরুক প্রকৃতির হয়। অসম্পূর্ণ গ্লিসারাইড মনোগ্লিসারাইড (দুটি হাইড্রোক্সিল মূলক মুক্ত থাকে) বা ডাইগ্লিসারাইড (একটি হাইড্রোক্সিল মূলক মুক্ত থাকে) হতে পারে। লম্বা শিকল অসম্পূর্ণ গ্লিসারাইডের চেয়ে ক্ষুদ্র শিকল অসম্পূর্ণ গ্লিসারাইডসমূহ আরও দৃঢ়ভাবে মেরুযুক্ত এবং কয়েকটি কঠিন-থেকে-দ্রবীভূত ওষুধের জন্য দুর্দান্ত দ্রাবক বৈশিষ্ট্য রয়েছে, কিছু নির্দিষ্ট ওষুধের গঠনের উন্নতির ক্ষেত্রে এগুলি বহিরাগত হিসাবে মূল্যবান করে তোলে। অ্যাসাইলগ্লিসারলের সর্বাধিক সাধারণ রূপ হল ট্রাইগ্লিসারাইড, এর উচ্চ ক্যালরি মান আছে এবং সাধারণত প্রতি গ্রামে কার্বোহাইড্রেটের চেয়ে দ্বিগুণ শক্তি উৎপাদন করে।
অ্যাসাইলগ্লিসারাইড সংযোগ হল জৈব অ্যাসিড মূলক (যেমন ফ্যাটি অ্যাসিড) এবং গ্লিসারলের তিনটি হাইড্রোক্সিল মূলকের মধ্যে একটি সমযোজী বন্ধন।
স্থূল আঞ্চলিক উৎপাদন

স্থূল আঞ্চলিক উৎপাদন (জিআরপি বা GRP) হচ্ছে একটি নির্দিষ্ট সময়ে (ত্রৈমাসিক বা বার্ষিক) কোন অঞ্চল বা প্রশাসনিক বিভাগের উৎপাদিত সমস্ত চূড়ান্ত পণ্য এবং পরিষেবাদির বাজার মূল্যের একটি আর্থিক মাপকাঠি।
কোন মহানগর অঞ্চলের জিআরপি (স্থুল মহানগরীর উৎপাদন, জিএমপি) এর অর্থনীতির আকারের সার্বিক পরিমাপ।
স্থুল মহানগরীর উৎপাদন

স্থুল মহানগরীর উৎপাদন ( জিএমপি: গ্রস মেট্রোপলিটন প্রোডাক্ট) হচ্ছে একটি নির্দিষ্ট সময়ে (ত্রৈমাসিক বা বার্ষিক) কোন মহানগর পরিসংখ্যানগত অঞ্চলে উৎপাদিত সমস্ত চূড়ান্ত পণ্য এবং পরিষেবাদির মূল্যের একটি আর্থিক মাপকাঠি। জিএমপি প্রাক্কলন সাধারণত এই জাতীয় অঞ্চলের মধ্যে তুলনামূলক অর্থনৈতিক কর্মক্ষমতা তুলনা করতে ব্যবহৃত হয়।
জিএমপি মার্কিন যুক্তরাষ্ট্রের বাণিজ্য বিভাগের মধ্যে অর্থনৈতিক বিশ্লেষণ ব্যুরো কর্তৃক বার্ষিক গণনা করা হয়। এটি কেবল মেট্রোপলিটন অঞ্চলগুলির জন্য করা হয়। মাইক্রোপলিটন অঞ্চল, মেট্রোপলিটন বিভাগ এবং সম্মিলিত পরিসংখ্যান অঞ্চল এবং বিএএ অর্থনৈতিক অঞ্চলের জন্য এটি করা হয় না।
জিডিপির ঘনত্ব

জিডিপির বা স্থূল অভ্যন্তরীণ উৎপাদনের ঘনত্ব হচ্ছে কোন এলাকার অর্থনৈতিক কার্যকলাপের একটি পরিমাপ। এটি প্রতি বর্গকিলোমিটারের জিডিপি হিসাবে প্রকাশ করা হয়। আবার কোনও অঞ্চলের জনসংখ্যার ঘনত্ব দ্বারা সেই অঞ্চলের মাথাপিছু জিডিপি গুণ করে হিসাব করা যেতে পারে। অন্যান্য ব্যবহারের মধ্যে এটি অর্থনীতির ভূগোলের প্রভাব প্রদর্শন করে। 
এটি অর্থনৈতিক ভূগোল থেকে আলাদা যদিও উভয়েরই কিছু দিকে মিল রয়েছে।
নিতিশ রানা

নিতিশ রানা (জন্ম: ২৭ ডিসেম্বর ১৯৯৩) একজন ভারতীয় প্রথম শ্রেণির ক্রিকেটার যিনি ঘরোয়া ক্রিকেটে দিল্লির হয়ে খেলেন। তিনি একজন অলরাউন্ডার, বাঁ-হাতি ব্যাটসম্যান এবং ডানহাতি অফ-ব্রেক বোলার, যিনি ইন্ডিয়ান প্রিমিয়ার লিগের (আইপিএল) কোলকাতা নাইট রাইডার্স দলের সদস্যও রয়েছেন। নভেম্বর ২০১৮ এ, গৌতম গম্ভীরের পরিবর্তে তাঁর নাম দিল্লির দলের অধিনায়ক হিসাবে মনোনীত হয়। 
রানা ২০১৫-১৬ রনজি ট্রফিতে প্রথম শ্রেণির ক্রিকেটে অভিষেক করেছিলেন এবং ৫৫.৬৩ গড়ে মোট ৫৫৭ রান নিয়ে টুর্নামেন্টটি শেষ করেছিলেন এবং সে ছিল তার দলের শীর্ষ রান সংগ্রহকারী। ২০১৫-১৬ সালে বিজয় হাজারে ট্রফিতে ২১৮ তিনি ছিলেন তাঁর দলের দ্বিতীয় সর্বোচ্চ রান সংগ্রহকারী।
২০১৫-১৬ সালে সৈয়দ মোশতাক আলী ট্রফিতে রানা ৮ ইনিংসে ১৭৫.৮৮ স্ট্রাইক রেট ও ৪২.৭১ গড়ে ২৯৯ রান করেছিলেন। সেই প্রতিযোগিতায় আন্ধ্রা প্রদেশের বিপক্ষের ম্যাচে ৪ উইকেটে ৪০ রানে আটকে থাকা দিল্লির হয়ে ব্যাট করতে নেমে ৪০ বলে ৯৭ রানের (৮ টি বাউন্ডারি, ৮ টি ছক্কা) এক আক্রমণাত্মক ইনিংসটি খেলে নিজের দলকে ২০ ওভারে ৯ উইকেটের বিনিময়ে ২৩৬ রানে পৌছে দেন। বারোদার বিপক্ষের খেলায় দলের শীর্ষ চার ব্যাটসম্যান একক অঙ্কের স্কোরের ফিরে গেলে রানা মাত্র ২৯ বলে ৫৩ রানের অনবদ্য ইনিংস খেলে তার দলকে বরোদার বেধে দেয়া মোট ১৫৩ রান তাড়া করতে সহায়তা করেছিল। ঝাড়খণ্ডের বিপক্ষে, ১৩৫ রানের লক্ষ্য তাড়া করতে নেমে দিল্লি ৩ উইকেট হারিয়ে মাত্র ১৪ করে, সেখান থেকে রানা ৪৪ বলে অপরাজিত ৬০ রানের ইনিংস খেলে তার দলকে ৫ উইকেটে জয় এনে দেয়। জানুয়ারী ২০১৮, তিনি কলকাতা নাইট রাইডার্স এর সাথে ২০১৮ ইন্ডিয়ান প্রিমিয়ার লিগ এর নিলামে চুক্তিবদ্ধ হন। 
অক্টোবর ২০১৮ এ, তাকে ২০১৮-১৯ দেওধর ট্রফির জন্য ভারত এ'র স্কোয়াডে মনোনীত হয়েছিল। ডিসেম্বর ২০১৮ এ, তাকে ২০১৮ উদীয়মান দল এশিয়া কাপের জন্য ভারতের দলে মনোনীত হয়েছিল। অক্টোবরে ২০১৯, তিনি ২০১৯-২০ দেওধর ট্রফির জন্য ভারত বি এর দলে জায়গা পেয়েছিলেন।
রানা একজন আক্রমণাত্মক বাঁহাতি ব্যাটসম্যান এবং অফ স্পিন বোলার। তিনি ২০১৫-১৬ সালের সৈয়দ মুশতাক আলী ট্রফিতে ২১টি ছক্কার সাহায্যে শীর্ষস্থানীয় ছয় হিটার ছিলেন এবং তাকে বলা হয় "বড় হিট করার ক্ষমতা"। রানা পন্টিংকে বড় হিটকারী ব্যাটসম্যান হিসাবে গড়ে তোলার জন্য কৃতিত্ব দিয়েছেন।
থাইমিন

থাইমিন /ˈθaɪmɪn/ (T, থাই) হলো ডিএনএর নিউক্লিক অ্যাসিডের চারটি নিউক্লিওব্যাসের একটি যাদের G–C–A–T অক্ষর দ্বারা বর্ণনা করা হয়। অন্যগুলি হলো অ্যাডিনিন, গুয়ানিন এবং সাইটোসিন। থাইমিন একটি পাইরিমিডিন নিউক্লিওবেস ৫-মিথাইলুরাসিল নামেও পরিচিত। আরএনএতে নিউক্লিওবেস ইউরাসিল দ্বারা থাইমিন প্রতিস্থাপিত হয়। ১৮৯৩ সালে অ্যালব্রেচ্ট কোসেল এবং আলবার্ট নিউম্যান প্রথমে বাছুরের থাইমাস গ্রন্থি থেকে থাইমিন পৃথক করেন, তাই এর এরূপ নামকরণ করা হয়েছিল।
এর বিকল্প নাম (৫-মিথাইলুরাসিল) অনুসারে ইউরাসিলের ৫ম কার্বনে মিথাইলেশন দ্বারা থাইমিন উদ্ভূত হতে পারে। ডিএনএতে থাইমিন (T) দুটি হাইড্রোজেন বন্ধনের মাধ্যমে অ্যাডেনিন (A) এর সাথে আবদ্ধ হয় যার ফলে নিউক্লিক অ্যাসিড গঠন স্থিতিশীল হয়।
ডিঅক্সিরাইবোজের সাথে থাইমিন সংযুক্ত হয়ে নিউক্লিওসাইড ডিঅক্সিথাইথিমিডিন তৈরি করে, এর আরেক নাম থাইমিডিন। থাইমিডিনকে তিনটি পর্যন্ত ফসফরিক অ্যাসিড মূলকের সাথে ফসফোরাইলেট করা যেতে পারে, ডিটিএমপি (ডিঅক্সিথাইথিমিডিন মনোফসফেট), ডিটিডিপি বা ডিটিটিপি (যথাক্রমে ডাই- এবং ট্রাই- ফসফেটের জন্য) উৎপাদন করে।
ডিএনএর একটি সাধারণ মিউটেশনের মধ্যে দুটি সংলগ্ন থাইমিন বা সাইটোসিন জড়িত, যা অতিবেগুনী রশ্মির উপস্থিতিতে থাইমিন ডাইমার তৈরি করতে পারে, ডিএনএ অণুতে "কিঙ্ক" সৃষ্টি করে যা স্বাভাবিক ক্রিয়াকে বাধা দেয়।
ক্যান্সারের চিকিৎসায় থাইমিন ৫-ফ্লুরোইউরাসিল (৫-এফইউ) এর ক্রিয়ার লক্ষ্যও হতে পারে। ৫-এফই থাইমিন (ডিএনএ সংশ্লেষণে) বা ইউরাসিল (আরএনএ সংশ্লেষণে) এর বিপাকীয় সমতুল্য হতে পারে। এই সমতুল্য বিকল্প সক্রিয়ভাবে বিভাজনকারী কোষগুলিতে ডিএনএ সংশ্লেষণে বাধা দেয়।
কোনও প্রাণীর মৃত্যুর পর সময়ের সাথে সাথে থাইমিন ক্ষারকগুলি হাইডানটোইনগুলিতে প্রায়শই জারিত হয়।
২০১৫ সালের মার্চে নাসার বিজ্ঞানীরা জানান যে, প্রথমবারের মতো বাইরের মহাকাশে পাইরিমিডিন জাতীয় প্রারম্ভিক রাসায়নিক ব্যবহার করে ইউরাসিল, সাইটোসিন এবং থাইমিন সহ জীবন গঠনের জটিল ডিএনএ এবং আরএনএ জৈব যৌগগুলি তৈরি করা হয়েছিল, পাইরিমিডিন উল্কার মধ্যে পাওয়া গিয়াছে। বিজ্ঞানীদের মতে পাইরিমিডিন পলিসাইক্লিক অ্যারোমেটিক হাইড্রোকার্বন (পিএএইচএস) এর মতো, বিজ্ঞানীদের মতে সবচেয়ে কার্বন সমৃদ্ধ রাসায়নিক মহাবিশ্বে পাওয়া যায়, এগুলি লোহিত দানব বা মহাজাগতিক ধূলিকণা এবং আন্তঃনাক্ষত্রিক মেঘে গঠিত হতে পারে। উল্কাতে থাইমিন পাওয়া যায় নি, যা জীবনের এই প্রাথমিক একক প্রথম ডিএনএর সূত্র পাওয়ার জন্য অন্যত্র খোজার পরামর্শ দেয়। থাইমিন সম্ভবত কিছু উল্কার পূর্বসূরীর মধ্যে গঠিত হয়, তবে হাইড্রোজেন পারক্সাইডের সাথে জারণ বিক্রিয়ার কারণে এর গাত্রের মধ্যে থাকতে পারে না।
মহারাজা হাট

মহারাজা হাট (ইংরেজি: Maharaja Hat), ভারতের পশ্চিমবঙ্গ রাজ্যের উত্তর দিনাজপুর জেলার রায়গঞ্জ মহকুমার রায়গঞ্জ সিডি ব্লকের একটি আদমশুমারি শহর।
ভারতের ২০১১ সালের আদমশুমারি অনুসারে, মহারাজা হাটের মোট জনসংখ্যা ছিল ১০,০৬৭, যার মধ্যে ৫,২২২ (৫২%) পুরুষ এবং ৪,৮৪৬ (৪৮%) মহিলা ছিলেন। জনসংখ্যার ৬ বছরের নীচে ছিল ৯১৪। মহারাজা হাটে মোট সাক্ষরতার সংখ্যা ছিল ৭,৬৯৫ (৬ বছরের বেশি জনসংখ্যার ৮৪.০৭%)। 
২০০১ সালের ভারতের আদমশুমারি অনুযায়ী, মহারাজা হাটের জনসংখ্যা হল ৯,৮৪২ জন। পুরুষ ৫৩% এবং নারী ৪৭%।. এখানে সাক্ষরতার হার ৭৩%, জাতীয় গড় ৫৯.৫% এর চেয়ে বেশি: পুরুষদের মধ্যে সাক্ষরতার হার ৭৯%, এবং মহিলাদের মধ্যে সাক্ষরতার হার ৬৭%। কশবা শহরর জনসংখ্যার ১১% জনসংখ্যাই ৬ বা তার কম বয়সী।
বরুণ চক্রবর্তী

বরুণ চক্রবর্তী (; ; জন্ম ২৯ আগস্ট ১৯৯১) একজন ভারতীয় ক্রিকেটার, যিনি একজন লেগ স্পিন বোলার হিসাবে খেলেন। ২০১৮ সালের ২০ সেপ্টেম্বর, ২০১৮-১৯ বিজয় হাজারে ট্রফিতে তামিলনাড়ু ক্রিকেট দলের হয়ে লিস্ট এ ক্রিকেটে তার অভিষেক হয়। উক্ত বিজয় হাজারে ট্রফিতে মোট ৯ ম্যাচ খেলে ২২টি উইকেট নিয়ে সে ছিল তামিলনাড়ুর হয়ে সর্বাধিক উইকেট সংগ্রহকারী বোলার। ২০১৮ সালের ১২ নভেম্বর ২০১৮-১৯ রনজি ট্রফিতে তামিলনাড়ুর হয়ে প্রথম-শ্রেণির ক্রিকেটে তার অভিষেক হয়।
২০১৮ সালের ডিসেম্বরে, ২০১৯ ইন্ডিয়ান প্রিমিয়ার লিগ (আইপিএল) খেলার জন্য খেলোয়াড় নিলামে ৮.৪ কোটি ভারতীয় মুদ্রার বিনিময়ে কিংস এলেভেন পাঞ্জাব এর সাথে চুক্তিবদ্ধ হন। পাঞ্জাবের হয়ে সে তার টুয়েন্টি২০ ক্রিকেটে অভিষেক করে ২৭ মার্চ ২০১৯ তারিখে। তার প্রথম ওভারে ২৫ রান দিয়ে দেয়, যা আইপিএল-এ যে কোন অভিষেক বোলারের চেয়ে অধিক রান প্রদান হয়ে যায়। ২০২০ আইপিএল নিলামের পূর্বে কিংস এলেভেন পাঞ্জাব তাকে অবমুক্ত করে দেয়। ২০২০ ইন্ডিয়ান প্রিমিয়ার লিগ-এর পূর্বে ২০২০ আইপিএল নিলামে কলকাতা নাইট রাইডার্স তাকে খরিদ করে নেয়। ২০২০ সালের ২৪ অক্টোবর, শেখ জায়েদ ক্রিকেট স্টেডিয়াম, আবুধাবিতে প্রতিপক্ষ দিল্লি ক্যাপিটালস এর বিপরীতে কলকাতার হয়ে ৪ ওভারে ২০ রানের বিনিময়ে ৫ উইকেট লাভ করে নেয়। ২০২০ সালের ২৬ অক্টোবর, অস্ট্রেলিয়ার বিপরীতে জাতীয় দলের হয়ে খেলার জন্য টুয়েন্টি২০ আন্তর্জাতিক (টি২০আই) স্কোয়াডে তার নাম ঘোষণা করা হয়।.
আমজাদ হোসেন (পাবনার রাজনীতিবিদ)

আমজাদ হোসেন পাবনা জেলার চাটমোহর উপজেলার পাঁচুড়িয়া গ্রামের মুক্তিযুদ্ধের সংগঠক যিনি তৎকালীন পাবনা-১২ আসনের সংসদ সদস্য ছিলেন।
আমজাদ হোসেন পাবনা জেলা চাটমোহর উপজেলার পাঁচুড়িয়া গ্রামে জন্মগ্রহণ করেন।
আমজাদ হোসেন ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পাবনা-১২ আসন থেকে সংসদ সদস্য নির্বাচিত হন।
মহিউদ্দিন আহমেদ (পাবনার রাজনীতিবিদ)

মহিউদ্দিন আহমেদ বাংলাদেশের পাবনা জেলার রাজনীতিবিদ ও মুক্তিযুদ্ধের সংগঠক যিনি তৎকালীন পাবনা-১১ আসনের সংসদ সদস্য ছিলেন।
মহিউদ্দিন আহমেদ পাবনা জেলায় জন্মগ্রহণ করেন।
মহিউদ্দিন আহমেদ ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পাবনা-১১ আসন থেকে সংসদ সদস্য নির্বাচিত হন।
ভিএফবি স্টুটগার্ট

ভেরাইন ফুর বেভেগংস্পিলে স্টুটগার্ট ১৮৯৩ ইভি (সাধারণত ভিএফবি স্টুটগার্ট () নামে পরিচিত) হচ্ছে স্টুটগার্ট ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লীগ বুন্দেসলিগায় খেলে। এই ক্লাবটি ১৮৯৩ সালের ৯ই সেপ্টেম্বর তারিখে প্রতিষ্ঠিত হয়েছে। ভিএফবি স্টুটগার্ট তাদের সকল হোম ম্যাচ স্টুটগার্টের মার্সিডিজ-বেঞ্জ এরিনায় খেলে থাকে; যার ধারণক্ষমতা হচ্ছে ৬০,৪৪৯। বর্তমানে এই ক্লাবের ম্যানেজারের দায়িত্ব পালন করছেন পেল্লেগ্রিনো মাতারাজ্জো এবং সভাপতির দায়িত্ব পালন করছেন ক্লাউ ভগট। জার্মান মধ্যমাঠের খেলোয়াড় গনসালো কাস্ত্রো এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ভিএফবি স্টুটগার্ট এপর্যন্ত ১১টি শিরোপা জয়লাভ করেছে; যার মধ্যে ৫টি বুন্দেসলিগা, ২টি ২. বুন্দেসলিগা, ৩টি ডিএফবি-পোকাল এবং ১টি জার্মান সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ৩টি শিরোপা জয়লাভ করেছে; যার সবগুলো হচ্ছে উয়েফা ইন্টারটোটো কাপ।
ইয়াকুত ইবনে আব্দুল্লাহ

ইয়াকুত ইবনে আব্দুল্লাহ (১১৭৯-১২২৯) একজন বিখ্যাত ঐতিহাসিক, ভূগোলবিদ। ভূগোলের উপর তার লেখা " মুজামুল বুলদান ' নামক গ্রন্থের জন্য বিখ্যত যেখানে তিনি প্রত্যেক স্থানের ঐতিহাসিক, জাতিতাত্বিক, প্রাকৃতিক বিবরণ দেন।
১২২৯ খ্রিস্টাব্দে বাগদাদে তার মৃত্যু হয়।
ইয়াকুত ইবনে আব্দুল্লাহ কনস্টান্টিনোপলে জন্মগ্রহণ করেন । আস্কার ইবনে নসর আল হামাবি নামে এক ইরাকি বণিক তাকে ক্রয় করেন । আস্কারের তত্ত্বাবধানে সে ব্যবসা ও বাণিজ্য সম্পর্কে পারদর্শী হয়ে উঠেন । ব্যবসায়িক কারণে ইয়াকুত কয়েকবার পারস্য উপসাগর এ যান । বাগদাদে গিয়ে সে লেখালেখি শুরু করে । সে ইরান,মিশর , সিরিয়ায় ১০ বছর কাটান । তিনি তুর্কমেনিস্তান এ মেরভ শহরে লাইব্রেরিতে বিভিন্ন বিষয়ে বই পড়েন । ১২২৭ সালে তিনি আলেক্সান্দ্রিয়ায় আসেন । সেখান থেকে তিনি ১২২৯ সালে আলেপ্পোতে যান ।
Al-Mushtarak
৯এফএফ

৯এফএফ ডর্টমুন্ডে অবস্থিত একটি জার্মান গাড়ি টিউনিং সংস্থা। এটি ২০০১ সালে জান ফাতহাউয়ার প্রতিষ্ঠা করেছিলেন। এটি স্টক পোর্শাগুলি রাস্তার আইনি রেসিং যানবাহনগুলিতে রূপান্তর করতে বিশেষত, যেমন পুরোপুরি সুরক্ষিত গাড়ি, অথবা স্বতন্ত্র অংশ বা কিট বিক্রয় করে। সংস্থাটি ৪০০কি.মি./ঘণ্টা (২৪৯মাইল/ঘণ্টা) গাড়ি ছাড়িয়ে প্রথম গাড়ীর একটি তৈরির জন্য সুপরিচিত, জিটি৯, ২৫৬মাইল/ঘণ্টা (৪১২কি.মি./ঘণ্টা)এ চলতে সক্ষম। প্রাক্তন সংস্থা, ৯এফএফ ফারাহিউগটেকনিক জিএমবিএইচ, সেপ্টেম্বর ২০১৩ সালে দেউলিয়ার জন্য দায়ের করেছিল। অক্টোবর ২০১৩ সালে একটি নতুন সংস্থা, ৯এফএফ ইঞ্জিনিয়ারিং জিএমবিএইচ প্রতিষ্ঠিত হয়েছিল।
জান ফাতহাউয়ার একটি পোর্শা টিউনিং সংস্থা হিসাবে জার্মানির ডর্টমুন্ডে ২০০১ সালে ৯এফএফ ফারাহিউগেটেকনিক জিএমবিএইচ প্রতিষ্ঠা করেছিলেন। ফাতহাউয়ার অটোমোটিভ ইঞ্জিনিয়ারিংয়ের একটি ডিগ্রি অর্জন করেছিলেন, এবং ২০০১ পর্যন্ত স্বীকৃত টিউনারে কাজ করেছিলেন।
২০০৪ সালের মে মাসে, ৯এফএফ তার প্রথম রেকর্ড অর্জন করেছিল, ইতালির নারদোর নর্দো রিং রেস ট্র্যাকটিতে ৯এফএফ টি৬ ৩৭২কি.মি./ঘণ্টা পৌঁছেছে। সংস্থাটি দাবি করেছে যে তাদের কাছে “নর্দোতে দ্রুততম পোর্শে” রয়েছে। সে বছরের ডিসেম্বরে, ফাতহাউয়ার ৩৮৮কি.মি/ঘণ্টা(২৪১ মাইল/ঘণ্টা) অবধি একটি নতুন গাড়ি, ৯এফএফ ভি৪০০ চালিত করেছিলেন । এই গাড়িটি এই বছরের পরের দিকে জিটি৯-র সাথে এই রেকর্ডটি পরাজিত না করা পর্যন্ত বিশ্বের দ্রুতগতির গাড়ির রেকর্ড ছিল। সেই সময়, ৯এফএফ বিকল্প জ্বালানীর চালিত কয়েকটি রেকর্ড স্থাপন করে বিভিন্ন ধরনের পণ্য তৈরি করছিল।
2006 এর সেপ্টেম্বরে, ৯এফএফ টিআরসি-৮৫ ৩৮০.৫কি.মি./ঘণ্টা(২৩৬.৪মাইল/ঘণ্টা) পৌঁছেছে, এটি সে সময়ের সবচেয়ে দ্রুততম রাস্তায়-আইনি রূপান্তরিত হয়ে ওঠে।
অক্টোবর ২০০৮-এ ৯এফএফ সিটি৭৮ উপর ভিত্তি করে পোর্শা কেম্যান বিকল্প জ্বালানি দ্বারা চালিত গাড়ির জন্য শীর্ষ গতির রেকর্ড, ৩৪৭কি.মি/ঘণ্টা(২১৬মাইল/ঘণ্টা) তার শীর্ষ গতিv সঙ্গে জিতেছে, যা বায়োথেনল দ্বারা চালিত।
এপ্রিল ১০, ২০০৮ এ ৯এফএফ জিটি৯ ৪০৭কি.মি/ঘণ্টা (২৫৩মাইল/ঘণ্টা) পৌঁছেছে (জিপিএস দিয়ে নিশ্চিত), যা বিশ্বের দ্রুততম স্ট্রিট-আইনি গাড়ি হয়ে উঠেছে।
২০০৯-এ, ৯এফএফ স্পিড৯ উন্মোচন করেছিল, দ্বিতীয় গাড়ি সম্পূর্ণ ৯এফএফ দ্বারা নির্মিত হয়েছিল। স্পিড৯ একটি ক্লাসিক রোডস্টার যা ১৯৫৫ এর পোর্শা ৩৫৬/১ ৫০০এস স্পিডস্টার এবং ৯১১ এবং ৯৬৪ স্পিডস্টার (যথাক্রমে ১৯৮৯ এবং ১৯৯৩) এর চেয়ে কম উইন্ডশীল্ড এবং ক্লিনার অনুভূমিক রেখা রয়েছে। একই বছর, ৯এফএফ টিআরআর১০০০ পাপেনবার্গের রেসিং সার্কিটে ৩৯১.৭কি.মি/ঘণ্টা (২৪৩.৪ মাইল/ঘণ্টা) শীর্ষ গতিতে বিশ্বের দ্রুততম পোর্শা ৯১১ হয়ে উঠেছে ।
২০১০ এর গোড়ার দিকে, ৯এফএফ তার নতুন টিউনিং প্রোগ্রাম, জিটি টার্বোর মাধ্যমে পোর্শা জিটি৩ এবং পোর্শা জিটি৩ আরএসের দ্বৈত-টার্বোচার্জড সংস্করণ চালু করেছিল। দুটি টার্বোচার্জার গাড়ির অশ্বশক্তি ৭৫০, ৮৫০ বা ১০০০ এ উন্নীত করতে যুক্ত করা হয়েছিল। ৯এফএফ নতুন এবং সামনের বাম্পার, সাইড স্কার্ট, নতুন কোয়ার্টার প্যানেল এবং অতিরিক্ত ভেন্ট যুক্ত করেছে। সঙ্গে ১০০০ এইচপি বিকল্প, গাড়ীটি ১০০কি.মি/ঘণ্টা(৬২মাইল/ঘণ্টা) পৌঁছাতে পারে ২.৯ সেকেন্ডে, ৩৯২কি.মি/ঘণ্টা(২৪৪মাইল/ঘণ্টা) শীর্ষ গতিতে। সংস্থাটি সরাসরি ইনজেকশন পোরশে টার্বোকেও আপগ্রেড করেছে।
২০১৩ সালে ৯এফএফ দেউলিয়া জন্য দায়ের, সহ গাম্পার্ট, উইজম্যান, আর্টেগা এবং লোলা। এটি ব্যবসায়ের হ্রাস হিসাবে দায়ী হয়েছে কারণ পোর্শা আরোহিত গাড়ি সন্ধানকারী আরও গ্রাহকদের দিকে আকৃষ্ট করেছিলেন। একই বছরের অক্টোবরে একটি নতুন সংস্থা, ৯এফএফ ইঞ্জিনিয়ারিং জিএমবিএইচ প্রতিষ্ঠিত হয়েছিল।
উৎপাদন (২০১৯):
বন্ধ হওয়া মডেলগুলি (আংশিক তালিকা):